tripathysagar/odia_wiki huggingface dataset:
କାଇଁଚ ମାଳି ୨୦୨୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସତ୍ୟଜିତ ବାଗ । ବିଶ୍ୱ ଭୂଷଣ ମିଶ୍ର ଏହି କଥାଚିତ୍ରଟିର ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ । ନିର୍ଦ୍ଦେଶକ ମହେଶ ହାଜ୍‌ରା ଏହି କଥାଚିତ୍ରଟିର କାହାଣୀ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ବୈଦ୍ୟନାଥ ଦାଶ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସୁଭାଶିଷ ଶର୍ମା, ସୁପ୍ରିୟା ନାୟକ, ନମ୍ରତା ଥାପା ଓ ଦୁଷ୍ମନ୍ତ ପଣ୍ଡା । ଦୈତାରି ପଣ୍ଡା, ପ୍ରିୟଙ୍କା ମହାପାତ୍ର, ଅଶ୍ରୁମୋଚନ ମହାନ୍ତି, ପିୟୂଷ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସୁଭାଶିଷ ଶର୍ମା ସୁପ୍ରିୟା ନାୟକ ନମ୍ରତା ଥାପା ଦୁଷ୍ମନ୍ତ ପଣ୍ଡା ଦୈତାରି ପଣ୍ଡା ପ୍ରିୟଙ୍କା ମହାପାତ୍ର ଅଶ୍ରୁମୋଚନ ମହାନ୍ତି ପିୟୂଷ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ । ଅରୁଣ ମନ୍ତ୍ରୀ, ନିର୍ମଳ ନାୟକ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ଦୀପ୍ତିରେଖା ପାଢ଼ୀ, ହ୍ୟୁମାନ ସାଗର, କୁଳଦୀପ ପଟ୍ଟନାୟକ, ଅସୀମା ପଣ୍ଡା ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ । ଗୀତ ମୁକ୍ତିଲାଭ ଏହି କଥାଚିତ୍ରଟି ୨୦୨୩ ମସିହାର ଅକ୍ଟୋବର ୬ ତାରିଖରେ ପ୍ରେକ୍ଷାଳୟରେ ମୁକ୍ତିଲାଭ କରିଥିଲା ।
ଥିଓଡ଼ୋଲାଇଟ ଏକ ଅପ୍ଟିକାଲ ଉପକରଣ ଯାହାକି ଭୂସମାନ୍ତର ଏବଂ ଭୂଲମ୍ବ ସମତଳରେ ଥିବା କୌଣସି ଏକ ଦୃଶ୍ୟମାନ ବିନ୍ଦୁ ମଧ୍ୟରେ କୋଣ ମାପିବା ପାଇଁ ବ୍ୟବହାର କରାଯାଏ । ରାସ୍ତାଘାଟ ତିଆରି କିମ୍ବା ଜମି ସର୍ଭେ ସମୟରେ ଏହି ଯନ୍ତ୍ରର ବହୁଳ ବ୍ୟବହାର କରାଯାଇଥାଏ । ଏହାକୁ ଗୋଟିଏ ତ୍ରିପଦ ଷ୍ଟାଣ୍ଡ ଉପରେ ରଖାଯାଇଥାଏ ଏବଂ ଏହାକୁ ଏ ପାଖ ସେପାଖ ବା ଉପର ତଳ କରି ସର୍ଭେ କାମ କରାଯାଏ । ରାସ୍ତାଟି ଗୋଟିଏ ଦିଗକୁ କେତେ ବେଙ୍କଇ ଯାଇଥାଏ, କେତେ ଉଠାଣି ବା ଗଡ଼ାଣି ହୋଇଥାଏ ତାହା ଏହା ସାହାଯ୍ୟରେ ଜଣାପଡ଼େ । ଟନେଲ ତିଆରି, ସିଭିଲ୍ ଇଞ୍ଜିନିୟରିଂ କାମରେ ମଧ୍ୟ ଏହାର ଆବଶ୍ୟକ ହୁଏ । ଜ୍ୟୋତିର୍ବିଜ୍ଞାନୀମାନେ ଏହାକୁ ବ୍ୟବହାର କରି ମହାକାଶରେ ରହିଥିବା ଦୁଇ ଗୋଟି ପିଣ୍ଡ ମଧ୍ୟରେ କୋଣ ମାପ କରନ୍ତି । ସେଥିରୁ ସେମାନଙ୍କ ମଧ୍ୟରେ ରହିଥିବା ଦୂରତା ଜଣାପଡ଼େ । ପୃଥିବୀରୁ ଚନ୍ଦ୍ରର ଦୂରତା ବି ଏହା ସାହାଯ୍ୟରେ ମାପ କରାଯାଇପାରେ । ମାନଚିତ୍ର ତିଆରି କରିବା ସମୟରେ ଏହାର ଲୋଡ଼ା ପଡ଼େ । ପୃଥିବୀପୃଷ୍ଠରେ ଅବସ୍ଥିତ ଦୁଇଗୋଟି ସ୍ଥାନ ମଧ୍ୟରେ ଦୂରତା ଓ ଦିଗ ଏହା ସାହାଯ୍ୟରେ ନିରୂପଣ କରାଯାଇଥାଏ । ଦୂରରେ ଥିବା ଅଟ୍ଟାଳିକାଟିର ଥିଓଡ଼ୋଲାଇଟ୍ ଯୋଗେ କୌଣିକ ଉନ୍ନତି ମାପ କରି ତାହାର ଉଚ୍ଚତା ଓ ଦୂରତା ନିର୍ଣ୍ଣୟ କରାଯାଇ ପାରିବ । ପ୍ରଥମେ ୧୫୭୧ ମସିହାରେ ଇଂରେଜ ଗଣିତଜ୍ଞ ଲିଓନାର୍ଡ଼ ଡିଗେସ୍ ସର୍ଭେ ଉପରେ ଗୋଟିଏ ପୁସ୍ତକ ଲେଖିଥିଲେ । ସେଥିରେ ସେ ଥିଓଡୋଲାଇଟ୍ ଉପରେ ଧାରଣା ଦେଇଥିଲେ । ତେବେ ୧୫୭୬ ମସିହାରେ ଜର୍ମାନୀର ଜୋଶୁଆ ହାବେର୍ମେଲ ପ୍ରଥମେ ଗୋଟିଏ ଥିଓଡୋଲାଇଟ୍ ବାହାର କରିଥିଲେ । ଏହି ଯନ୍ତ୍ରଟିରେ ଅନେକ ପରିବର୍ତ୍ତନ ଆଣିବା ପରେ ଆଧୁନିକ ଥିଓଡୋଲାଇଟ୍ ସମ୍ଭବ ହେଲା । ଏହି ଯନ୍ତ୍ରର ମୁଖ୍ୟ ଅଂଶ ହେଉଛି ଗୋଟିଏ ଟେଲିସ୍କୋପ । ଏହାକୁ ଗୋଟିଏ ଘୂର୍ଣ୍ଣନଶୀଳ ଚକତି ଉପରେ ପ୍ରତିଷ୍ଠା କରାଯାଇଥାଏ । ଏହା ଚକତିଟି ଉଭୟ ଭୂସମାନ୍ତର ଓ ଭୂ-ଲମ୍ବ ଭାବରେ ଘୂରିପାରୁଥାଏ । ଟେଲିସ୍କୋପଟିକୁ ନିର୍ଭୁଲ ଭାବେ ସମତଳ କରି ରଖିବା ପାଇଁ ସ୍ପିରିଟ୍ ଲେବଲ ବ୍ୟବହାର କରାଯାଇଥାଏ । ଥିଓଡୋଲାଇଟ୍ରେ ଦୁଇଗୋଟି ସ୍କେଲ ବ୍ୟବହାର କରାଯାଇଥାଏ । ଗୋଟିଏ ସ୍କେଲ ଭୂଲମ୍ବ କୋଣ ମାପରେ ଲାଗିଥାଏ । ଅନ୍ୟ ସ୍କେଲଟି ଭୂସମାନ୍ତର କୋଣ ମାପ ପାଇଁ ବ୍ୟବହୃତ ହୁଏ । ଟେଲିସ୍କୋପଟିର ଘୂର୍ଣ୍ଣନ ପରିମାଣରୁ ଭୂଲମ୍ବ ଓ ଭୂସମାନ୍ତର କୋଣ ମାପ କରାଯାଇଥାଏ । ଜ୍ୟାମିତିକ ସୂତ୍ର ବ୍ୟବହାର କରି ଏଥିରୁ ଦୂରତା ଓ ଅନ୍ୟାନ୍ୟ ମାପ କରାଯାଏ । ଏହି ଥିଓଡୋଲାଇଟ୍ରେ ଆଲୋକ ରଶ୍ମି ବ୍ୟବହାର କରାଯାଇଥାଏ । ମାତ୍ର ଆଜିକାଲି ଅତ୍ୟାଧୁନିକ ଥିଓଡୋଲାଇଟ୍ରେ ଆଲୋକ ବଦଳରେ ଲେଜର ରଶ୍ମି ବ୍ୟବହାର କରାଯାଉଛି । ଏହା ସାହାଯ୍ୟରେ ଅତି ନିର୍ଭୁଲ ଭାବରେ ଭୂଲମ୍ବ କୋଣ ଓ ସମାନ୍ତରାଳ କୋଣ ମାପ କରାଯାଇଥାଏ । ଏହାକୁ ମୁଖ୍ୟତଃ ରକେଟ ଉତ୍‌କ୍ଷେପଣ, ପାଣିପାଗ ପର୍ଯ୍ୟବେକ୍ଷଣ କାର୍ଯ୍ୟରେ ବ୍ୟବହାର କରାଯାଇଥାଏ ।
ଗ୍ରାନୁଲୋମାଟୋସିସ ସ‌ହିତ ପଲିଆଞ୍ଜାଇଟିସ  , ପୂର୍ବ ନାମ ୱେଜେନର ଗ୍ରାନୁଲୋମାଟୋସିସ  , ଏକ ଦୀର୍ଘକାଳୀନ ରୋଗ ଯେଉଁଥିରେ ଗ୍ରାନୁଲୋମା ସୃଷ୍ଟି ଓ ରକ୍ତନଳୀରେ ପ୍ରଦାହ ହୁଏ । ଉର୍ଦ୍ଧ୍ୱ ଶ୍ୱାସନଳୀ, ଫୁସଫୁସ ଓ ବୃକ୍‌କରେ ଥିବା କ୍ଷୁଦ୍ର ଏବଂ ମଧ୍ୟମ ଆକାରର ରକ୍ତନଳୀମାନଙ୍କୁ ପ୍ରଭାବିତ କରିଥାଏ। ସାଧାରଣ ଲକ୍ଷଣ ମଧ୍ୟରେ ନାକ ବନ୍ଦ, ନାକରୁ ରକ୍ତସ୍ରାବ ଏବଂ ଆଖି ଭିତରେ ପ୍ରଦାହ ଦେଖାଯାଏ । ଅନ୍ୟ ଲକ୍ଷଣ ମଧ୍ୟରେ ଜ୍ୱର, କାଶରେ ରକ୍ତ ପଡ଼ିବା, ଗୋଡ ଫୁଲିଯିବା ଏବଂ ଓଜନ ହ୍ରାସ ହୋଇପାରେ। ଲକ୍ଷଣ ଧିର କିମ୍ବା କ୍ଷୀପ୍ର ହୋଇପାରେ। ରୋଗ ଜଟିଳ ହେଲେ ଶ୍ରବଣହାନୀ, ଦୃଷ୍ଟିହାନୀ, ସଂକ୍ରମଣ ଏବଂ କିଡନୀ ବିଫଳତା ହୋଇପାରେ  ଏହାର ପ୍ରକୃତ କାରଣ ଅସ୍ପଷ୍ଟ, ଯଦିଓ ଏହା ଜେନେଟିକ ଓ ପରିବେଶ ଯୋଗୁ ହେଉଥିବା ବିଶ୍ୱାସ କରାଯାଏ  ଏହା ବ୍ୟକ୍ତିର ପିତାମାତାଙ୍କଠାରୁ ଉତ୍ତରାଧିକାର ସୂତ୍ରରେ ଆସେନି । ଏହା ଏକ ପ୍ରକାର ଅଟୋଇମ୍ୟୁନ ଡିଜିଜ, ବିଶେଷ ଭାବରେ ଏଏନସିଏ-ଜଡ଼ିତ ଭାସ୍କୁଲାଇଟିସ ଏବଂ ପଲିଆଞ୍ଜାଇଟିସ ସ‌ହିତ ମାଇକ୍ରୋସ୍କୋପିକ ଗ୍ରାନୁଲୋମାଟୋସିସ । ଲକ୍ଷଣ ଅନୁଶୀଳନ ଏବଂ ଲାବୋରେଟୋରୀ ପରୀକ୍ଷଣ ଉପରେ ଆଧାର କରି ରୋଗ ନିର୍ଣ୍ଣୟ କରାଯାଇପାରେ ଏବଂ ତନ୍ତୁ ବାୟୋପ୍ସି କରି ରୋଗ ନିଶ୍ଚିତ କରାଯାଇଥାଏ। ରୋଗର ଗମ୍ଭୀରତା ଉପରେ ଚିକିତ୍ସା ନିର୍ଭର କରେ  ଲକ୍ଷଣ ଉପଶମ ନିମନ୍ତେ ରିଟକ୍ସିମାବ ବା ସାଇକ୍ଲୋଫୋସ୍ଫାମାଇଡ ଭଳି ଇମ୍ମ୍ୟୁନୋସପ୍ରେସିଭ ଔଷଦ ଏବଂ ଉଚ୍ଚ ମାତ୍ରାର କର୍ଟିକୋଷ୍ଟିରଏଡ ଦିଆଯାଏ । ରୋଗକୁ ନିୟନ୍ତ୍ରଣରେ ରଖିବା ପାଇଁ ଆଜାଥାଓପ୍ରିନ, ମେଥୋଟ୍ରେକ୍ସେଟ କିମ୍ବା ରିଟକ୍ସିମାବ ବ୍ୟବହାର କରାଯାଇପାରେ  ବୃକ୍‌କରେ ଦୋଷ ଥିଲେ ପ୍ଲାଜ୍ମା ବିନିମୟ ବ୍ୟବହୃତ ହୋଇପାରେ  ଚିକିତ୍ସା ବିନା ବଞ୍ଚିବା ଦୁଷ୍କର; ତଥାପି, ଚିକିତ୍ସା ସହିତ ଅଧିକାଂଶ ରୋଗୀ ୮ ବର୍ଷରୁ ଅଧିକ ବଞ୍ଚନ୍ତି  ୟୁରୋପରେ ପ୍ରତି ଏକ ନିୟୁତ ଲୋକଙ୍କ ମଧ୍ୟରୁ ୨-୪ ନୂତନ ରୋଗୀ ଚିହ୍ନଟ ହୁଅନ୍ତି । ଯୁକ୍ତରାଷ୍ଟ୍ରରେ ପ୍ରତି ୧୦୦,୦୦୦ ଲୋକଙ୍କ ମଧ୍ୟରୁ ପ୍ରାୟ ୩ ଜଣ ପ୍ରଭାବିତ ହୁଅନ୍ତି । ରୋଗର ଆରମ୍ଭ ପ୍ରାୟଃ ୪୦ରୁ ୬୦ ବର୍ଷ ବୟସ ମଧ୍ୟରେ ହୋଇଥାଏ  ପୁରୁଷ ଏବଂ ସ୍ତ୍ରୀ ସମାନ ଭାବରେ ପ୍ରଭାବିତ ହୁଅନ୍ତି  ଜାପାନ ଏବଂ ଆଫ୍ରିକୀୟ-ଆମେରିକୀୟ ବାସିନ୍ଦାଙ୍କର ଏହି ରୋଗ କ୍ୱଚିତ ହୁଏ । ଏହି ରୋଗ ପ୍ରଥମେ ୧୯୩୧ ମସିହାରେ ହେଞ୍ଜ କିସିଞ୍ଜର ବର୍ଣ୍ଣନା କରିଥିଲେ ମଧ୍ୟ ୧୯୩୬ ମସିହା ପର୍ଯ୍ୟନ୍ତ ଏହା ଏକ ପୃଥକ ରୋଗ ଭାବରେ ଚିହ୍ନଟ ହୋଇନଥିଲା।
ଏଫାଭିରେଞ୍ଜ/ଏମଟ୍ରିସାଇଟାବିନ/ଟେନୋଫୋଭିର  (ଇଂରାଜୀ ଭାଷାରେ , ବିକ୍ରୟ ନାମ ଆଟ୍ରିପ୍ଲା) ଏକ ଔଷଧ ଯାହା ଏଚଆଇଭି/ଏଡସ ରୋଗର ଚିକିତ୍ସାରେ ବ୍ୟବ‌ହୃତ ହୁଏ  । ଏହା ତିନୋଟି ସ୍ଥିରୀକୃତ ମାତ୍ରାର ଯୁଗ୍ମ ଔଷଧ ଯେଉଁମାନଙ୍କର ନାମ ଏଫାଭିରେଞ୍ଜ, ଏମସାଇଟ୍ରାବିନ   ଓ ଟେନୋଫୋଭିର ଡିସପ୍ରୋକ୍‌ସିଲ   । ଏହି ଔଷଧକୁ ଏକ‌କ ଭାବରେ ବ୍ୟବ‌ହାର କରିହୁଏ ବା ଅନ୍ୟ ଔଷଧମାନଙ୍କ ସ‌ହିତ ଦିଆଯାଇପାରେ । ଏହି ଔଷଧକୁ ପାଟିରେ ଥରେ ମାତ୍ର ଦିଆଯାଏ । ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବଥା, ନିଦ୍ରା ସମସ୍ୟା, ନିଦ୍ରାଳୁ ଭାବ ଓ ଅସ୍ଥିରତା ଆଦି ଲକ୍ଷଣ ଦେଖାଯାଇପାରେ । ସାଂଘାତିକ ପାର୍ଶ୍ୱ ପ୍ରତିକ୍ରିୟାରେ ଲାକ୍ଟିକ ଏସୋଡୋସିସ  , ମାନସିକ ଲକ୍ଷଣ ଓ ଯକୃତ ବୃଦ୍ଧି ହେବା ଦେଖାଯାଏ । ପିଲାମାନଙ୍କୁ ଏହି ଔଷଧ ଦିଆଯାଏ ନାହିଁ । ଗର୍ଭାବସ୍ଥାରେ ପ୍ରଥମ ତ୍ରୈମାସିକରେ ଏହା ଦେଲେ ଶିଶୁ ପ୍ରତି ବିପଦ ଥାଏ । ସନ ୨୦୦୬ରେ ଏଫାଭିରେଞ୍ଜ/ଏମଟ୍ରିସାଇଟାବିନ/ଟେନୋଫୋଭିର ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ରର ଆମେରିକାରେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ମାସ ଡୋଜର କ୍ରୟ ମୂଲ୍ୟ ୧୦.୭୧ରୁ ୧୪.୧୯ ଆମେରିକୀୟ ଡଲାର । ସନ ୨୦୧୬ରେ ଏହି ଔଷଧର ଏକ ମାସର ଡୋଜର ମୂଲ୍ୟ ଯୁକ୍ତରାଷ୍ଟ୍ର ଆମେରିକାରେ ୨୩୦୮.୨୦ ଆମେରିକୀୟ ଡଲାର ଓ ଇଂଲଣ୍ଡରେ ୫୩୨.୮୭ ପାଉଣ୍ଡ ଥିଲା ।
ନବନାଟ୍ୟ ଆନ୍ଦୋଳନର ମୁଖ୍ୟ ପୁରୋଧା ଥିଲେ ମନୋରଞ୍ଜନ ଦାସ । ସ୍ବାଧୀନତା ପରେ ଓଡ଼ିଆ ନାଟକ ରୋମାଣ୍ଟିକ ଭୂମିକା କେତେକାଂଶରେ ପରିହାର କରି ବାସ୍ତବାଭିମୁଖୀ ହେଲା । ଆଦର୍ଶ ବା ନୀତି ଶିକ୍ଷା ବଦଳରେ ଜୀବନ ଜିଜ୍ଞାସା ତଥା ମନସ୍ତାତ୍ତ୍ବିକ ବିଶ୍ଲେଷଣ ମୁଖ୍ୟ ଲକ୍ଷଣ ହେଲା । ସ୍ଥିତିବାଦ, ସ୍ବଭାବବାଦ, ବାସ୍ତବବାଦ, ଅଭିବ୍ୟକ୍ତିବାଦ, ସଙ୍କେତବାଦ, ଏପିକ ଥିଏଟର, କାବ୍ୟିକ ତଥା ଉପାଖ୍ୟାନ ପରମ୍ପରା, ଓ ଉଦ୍ଭଟ ନାଟକ ଆଦି ବିଭିନ୍ନ ପରୀକ୍ଷାମୂଳକ ଧାରା ନାଟକ ଲେଖନ ଓ ଉପସ୍ଥାପନକୁ ପ୍ରଭାବିତ କଲା । ୧୯୬୪ ମସିହାରେ ସୃଜନୀ ପ୍ରତିଷ୍ଠିତ ହେବା ପରେ ଆନ୍ଦୋଳନ ଶକ୍ତିଶାଳୀ ହେଲା । ବନହଂସୀ, ଅରଣ୍ୟ ଫସଲ, ଓ କାଠଘୋଡ଼ା ପ୍ରଭୃତି ଉଚ୍ଚ ପ୍ରଶଂସିତ ହେଲେ । ମନୋରଞ୍ଜନ ଦାସଙ୍କ ଛଡ଼ା ବିଜୟ ମିଶ୍ର, ବିଶ୍ବଜିତ ଦାସ, ଯଦୁନାଥ ଦାସ ମହାପାତ୍ର, ରତ୍ନାକର ଚଇନି, ରମେଶ ପ୍ରସାଦ ପାଣିଗ୍ରାହୀ, କାର୍ତ୍ତିକ ଚନ୍ଦ୍ର ରଥ, ପ୍ରସନ୍ନ କୁମାର ମିଶ୍ର, ଓ ହରିହର ମିଶ୍ର ପ୍ରମୁଖ ନବନାଟ୍ୟ ଆନ୍ଦୋଳନକୁ ଇନ୍ଧନ ଯୋଗାଇଥିଲେ ।  ୧୯୮୧ରେ ପ୍ରକାଶିତ ସର୍ବେଶ୍ୱର ଦାସଙ୍କ ଲିଖିତ ଓଡ଼ିଆ ନାଟ୍ୟ ସାହିତ୍ୟ ଭିତ୍ତିରେ ।
ପ୍ରେମର ନିଶା ନିଆରା ନିଆରା, ୨୦୧୬ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରର ପ୍ରଯୋଜନା କରିଥିଲେ ଭାରତୀ କାନ୍ତ ଏବଂ ଚିତ୍ରନାଟ୍ୟ-ନିର୍ଦ୍ଦେଶନ ଦେଇଥିଲେ ସରୋଜ କାନ୍ତ । ଚଳଚ୍ଚିତ୍ରର କାହଣୀ ଲେଖିଥିଲେ ରାଜେନ୍ଦ୍ର ଏବଂ ସଂଳାପ ଲେଖିଥିଲେ ମନୋରଞ୍ଜନ ଦାସ । ସଙ୍ଗୀତ ନିର୍ଦ୍ଦେଶନା ଦେଇଥିଲେ ସୌମିତ୍ରୀ ପଲାଇ ଏବଂ ଶୈଳେନ୍ଦ୍ର । କିଶୋର କୁମ୍ଭାର ଏବଂ ମନୋଜ ଦାସ ପ୍ରମୁଖ ଏହି ଚଳଚ୍ଚିତ୍ରର ଗୀତ ରଚନା କରିଥିଲେ ଏବଂ ଚିତ୍ତ ରଞ୍ଜନ, ହ୍ୟୁମାନ ସାଗର, ଅସୀମା ପଣ୍ଡା ପ୍ରଭୃତି କଣ୍ଠଶିଳ୍ପୀ ଏହି ଚଳଚ୍ଚିତ୍ରରେ କଣ୍ଠଦାନ କରିଥିଲେ । ଏହି ଚଳଚ୍ଚିତ୍ରଟି ୯ ଡିସେମ୍ବର ୨୦୧୬ରେ ମୁକ୍ତିଲାଭ କରିଥିଲା । ଚଳଚ୍ଚିତ୍ରର ମୁଖ୍ୟ ଭୂମିକାରେ ଅଭିନୟ କରିଥିଲେ ନାୟକ ଶୁଭମ ନାଇକ ଏବଂ ଅଭିନେତ୍ରୀ ଜୀନା ସାମଲ । ସୋନିଆ, ଜର୍ଜ ତିଆଡ଼ି, ଅଶ୍ରୁମୋଚନ ମହାନ୍ତି, ମନୋଜ ମିଶ୍ର, ପ୍ରଜ୍ଞା, ଝାନ୍ସି ଆଦି ଚଳଚ୍ଚିତ୍ରର ସ‌ହକାରୀ ଭୂମିକାରେ ଅଭିନୟ କରିଥିଲେ । ଅଭିନୟ ଶୁଭମ ନାଇକ ଜୀନା ସାମଲ ସୋନିଆ ଜର୍ଜ ତିଆଡ଼ି ଅଶ୍ରୁମୋଚନ ମହାନ୍ତି ମନୋଜ ମିଶ୍ର ମିଟୁ ମିଥୁନ ପ୍ରଜ୍ଞା ଝାନ୍ସି ସ୍ମରଣୀକା ପ୍ରିୟଦର୍ଶିନୀ କାହାଣୀ ଗୀତ ଏବଂ ସଙ୍ଗୀତ ଏହି ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ସୌମିତ୍ରୀ ପଲାଇ ଏବଂ ଶୈଳେନ୍ଦ୍ର । କିଶୋର କୁମ୍ଭାର ଏବଂ ମନୋଜ ଦାସ ପ୍ରମୁଖ ଚଳଚ୍ଚିତ୍ରର ଗୀତଗୁଡ଼ିକର ରଚନା କରିଥିଲେ ଏବଂ ଚିତ୍ତ ରଞ୍ଜନ, ହ୍ୟୁମାନ ସାଗର, ଅସୀମା ପଣ୍ଡା ପ୍ରଭୃତି କଣ୍ଠଶିଳ୍ପୀ ଏହି ଚଳଚ୍ଚିତ୍ରରେ କଣ୍ଠଦାନ କରିଥିଲେ ।
ଆଇସୋଫ୍ଲୁରେନ  ଇଂରାଜୀ ଭାଷାରେ , ବିକ୍ରୟ ନାମ ଫୋରେନ/ ଏକ ସର୍ବାଙ୍ଗ ନିଶ୍ଚେତକ   । ନିଶ୍ଚେତନ   ଆରମ୍ଭ କରିବାକୁ ଓ ବଜାୟ ରଖିବାକୁ ଏହା ଦିଆଯାଏ । ଆଇସୋଫ୍ଲୁରେନ ଶ୍ୱାସନଳୀ ଉତ୍ତେଜକ ହୋଇଥିବାରୁ ଅଧିକାଂଶ ସମୟରେ ଏହା ସ‌ହିତ ଅନ୍ୟ ଔଷଧ ଦିଆଯାଏ । ଏହା ଆଘ୍ରାଣ   ପଦ୍ଧତିରେ ଦିଆଯାଏ । ଆଇସୋଫ୍ଲୁରେନର ପାର୍ଶ୍ୱ ପ୍ରତିକ୍ରିୟାରେ ଶ୍ୱାସକ୍ରିୟା ମାନ୍ଦା   ବା   ହୁଏ, ନିମ୍ନ ରକ୍ତଚାପ   ଓ ଅନିୟମିତ ହୃତ୍ ସ୍ପନ୍ଦନ ଆଦି ଲକ୍ଷଣ ଦେଖାଯାଏ । ସାଂଘାତିକ ପାର୍ଶ୍ୱ ପ୍ରତିକ୍ରିୟା ହେଲେ ମାଲିଗନାଣ୍ଟ ହାଇପରଥର୍ମିଆ   ଓ ହାଇପରକାଲେମିଆ ବା ମାତ୍ରାଧିକ ରକ୍ତ ପଟାସିଅମ ସ୍ତର ହୋଇଯାଏ । ମାଲିଗନାଣ୍ଟ ହାଇପରଥର୍ମିଆ ରୋଗୀକୁ ବା ତାହାର ପରିବାରରେ ଏହି ରୋଗ ଇତିହାସ ଥିଲେ ଏହି ଔଷଧ ଦିଆଯାଏନାହିଁ । ଗର୍ଭସ୍ଥ ଶିଶୁ ପ୍ରତି ଏହାର ନିରାପତ୍ତା ଜଣାନଥିଲେ ମଧ୍ୟ ସିଜରିଆନ ସେକସନ   ଅପରେଶନ ବେଳେ ଦେଇହୁଏ । ହାଲୋଜେନେଟେଡ ଇଥର   ଶ୍ରେଣୀର ଏହା ଏକ ଔଷଧ । ସନ ୧୯୭୯ରେ ଯୁକ୍ତରାଷ୍ଟ୍ର ଆମେରିକାରେ ଡାକ୍ତରୀ ବ୍ୟବ‌ହାର ନିମନ୍ତେ ଆଇସୋଫ୍ଲୁରେନ ସ୍ୱୀକୃତିପ୍ରାପ୍ତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ୨୫୦ ମି:ଲି: ବୋତଲର କ୍ରୟ ମୂଲ୍ୟ ୧୭.୨୪ରୁ ୧୭୦.୪୦ ଆମେରିକୀୟ ଡଲାର ।
ରାମଚନ୍ଦ୍ର ଗାନ୍ଧୀ  (୯ ଜୁନ ୧୯୩୭ - ୧୩ ଜୁନ ୨୦୦୭) ଜଣେ ଭାରତୀୟ ଦାର୍ଶନିକ ଥିଲେ  । ସେ ଦେବଦାସ ଗାନ୍ଧୀଙ୍କ  (ମହାତ୍ମା ଗାନ୍ଧୀଙ୍କ ସାନପୁଅ) ଏବଂ ଲକ୍ଷ୍ମୀ  (ରାଜଜୀଙ୍କ ଝିଅ) ଏବଂ ରାଜମୋହନ ଗାନ୍ଧୀଙ୍କ ଭାଇ ଗୋପାଳକୃଷ୍ଣ ଗାନ୍ଧୀ ଏବଂ ତାରା ଗାନ୍ଧୀ ଭଟ୍ଟାଚାର୍ଯ୍ୟଙ୍କ ପୁତ୍ର ଥିଲେ  । ରାମଚନ୍ଦ୍ର ଗାନ୍ଧୀ ଅକ୍ସ୍‌ଫୋର୍ଡ଼ ବିଶ୍ୱବିଦ୍ୟାଳୟରୁ ତାଙ୍କର ପି.ଏଚ୍.ଡି. କରିଥିଲେ, ଯେଉଁଠାରେ ସେ ପିଟର ଷ୍ଟ୍ରସନ୍‌ଙ୍କର ଛାତ୍ର ଥିଲେ । ସେ ହାଇଦ୍ରାବାଦ ବିଶ୍ୱବିଦ୍ୟାଳୟରେ ଦର୍ଶନ ବିଭାଗର ପ୍ରତିଷ୍ଠାତା ଥିଲେ । ସେ ବିଶ୍ୱ-ଭାରତୀ ବିଶ୍ୱବିଦ୍ୟାଳୟ, ପଞ୍ଜାବ ବିଶ୍ୱବିଦ୍ୟାଳୟ, ସେନ୍‌ପ୍ରନ୍ସିସ୍କୋର କାଲିଫର୍ଣ୍ଣିଆ ଇନିଷ୍ଟିଚ୍ୟୁଟ୍ ଅଫ୍ ଇଣ୍ଟିଗ୍ରାଲ୍ ଷ୍ଟଡିଜ୍, କାଲିଫର୍ଣ୍ଣିଆ ବିଶ୍ୱବିଦ୍ୟାଳୟ, ବାଙ୍ଗାଲୋର ବିଶ୍ୱବିଦ୍ୟାଳୟ ଆଦିରେ ଶିକ୍ଷାଦାନ କରିଥିଲେ । ୧୩ ଜୁନ ୨୦୦୭ରେ ସେ ଭାରତୀୟ ଆନ୍ତର୍ଜାତୀୟ କେନ୍ଦ୍ରରେ ମୃତ୍ୟୁବରଣ କରିଥିଲେ ।
କୁମର ବେହେରା  (୨୨ ଅଗଷ୍ଟ ୧୯୪୭ - ୧୦ ଅଗଷ୍ଟ ୨୦୨୩) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୯୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଭଟଲୀ ବିଧାନ ସଭା ନିର୍ବାଚନ ମଣ୍ଡଳୀରୁ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା କୁମର ବେହେରା ୧୯୪୭ ମସିହାର ଅଗଷ୍ଟ ୨୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କରୁଣାକର ବେହେରା ଓ ତାଙ୍କ ପତ୍ନୀଙ୍କ ନାମ ସୁଶୀଳା ବେହେରା । ରାଜନୈତିକ ଜୀବନ କୁମର ବେହେରା ଓଡ଼ିଶା ରାଜନୀତିରେ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।ବିଜୁ ପଟ୍ଟନାୟକଙ୍କ ସରକାରରେ ୧୯୯୦-୯୫ ପର୍ଯ୍ୟନ୍ତ ବିଧାୟକ ଥିଲେ । ପରେ ଅତାବିରା ବ୍ଲକ ଜୋଜ-୪ରୁ କଂଗ୍ରେସ ଦଳର ଜିଲ୍ଲା ପରିଷଦ ସଭ୍ୟଭାବେ ପ୍ରାର୍ଥୀ ହୋଇ ପରାଜିତ ହୋଇଥିଲେ । ପରେ ସେ ତୃଣମୂଳ କଂଗ୍ରେସ, ରାଷ୍ଟ୍ରବାଦୀ କଂଗ୍ରେସ ପାର୍ଟି, ଓଡ଼ିଶା ଗଣ ପରିଷଦ ଓ ଭାରତୀୟ ଜନତା ଦଳରେ ଯୋଗ ଦେଇଥିଲେ । ମୃତ୍ୟୁ ୨୦୨୩ ମସିହା ଅଗଷ୍ଟ ମାସ ୧୦ ତାରିଖରେ ବୁର୍ଲାସ୍ଥିତ ଏକ ଘରୋଇ ଡାକ୍ତରଖାନାରେ ଚିକିତ୍ସାଧିନ ଥିବା ଅବସ୍ଥାରେ ତାଙ୍କର ପରଲୋକ ଘଟିଥିଲା । ମୃତ୍ୟୁବେଳକୁ ତାଙ୍କୁ ୭୫ ବର୍ଷ ବୟସ ହୋଇଥିଲା ।
ଚୈତ୍ର ଶୁକ୍ଳ ଏକାଦଶୀକୁ କାମଦା ଏକାଦଶୀ ଭାବେ ପାଳନ କରାଯାଏ । ଏହା ଫଳଦା ଏକାଦଶୀ ଭାବେ ମଧ୍ୟ ପରିଚିତ । ମହାତ୍ମ୍ୟ ଧର୍ମରାଜ ଯୁଧିଷ୍ଠିରଙ୍କୁ ଭଗବାନ ଶ୍ରୀକୃଷ୍ଣ କହୁଛନ୍ତି   ପ୍ରାଚୀନକାଳରେ ଭୋଗପୁରୀ ନଗରରେ ଐଶ୍ୱର୍ଯ୍ୟରେ ଭରା ରାଜା ପୁଣ୍ଡରିକ ଶାସନ କରୁଥିଲେ । ଭୋଗପୁର ନଗରୀରେ ଅପ୍ସରା, କିନ୍ନର ଏବଂ ଗନ୍ଧର୍ବମାନେ ବାସ କରୁଥିଲେ । ଗନ୍ଧର୍ବମାନଙ୍କ ମଧ୍ୟରୁ ଲଳିତା ଏବଂ ଲଳିତ ନାମକ ସ୍ୱାମୀ ସ୍ତ୍ରୀ ଅତ୍ୟନ୍ତ ବୈଭବଶାଳୀ ଘରେ ରହୁଥିଲେ । ଥରେ ପୁଣ୍ଡରିକଙ୍କ ରାଜସଭାରେ ଗନ୍ଧର୍ବମାନଙ୍କ ସହିତ ଲଳିତ ଗୀତ ବୋଲୁଥିଲେ । ଲଳିତ ମଧ୍ୟ ଗୀତ ଗାଉଥିବା ବେଳେ ପତ୍ନୀ ଲଳିତାଙ୍କୁ ଧ୍ୟାନ କରି ଗୀତର ଲୟ ଭାଙ୍ଗିଦେଲେ । କାର୍କୋଟ ନାମକ ନାଗ ଗୀତର ଲୟର ଏପଟ ସେପଟ ହେବାର କାରଣ ଜାଣିପାରି ସେ ରାଜାଙ୍କୁ ସୂଚାଇଦେଲେ । ରାଜା ପୁଣ୍ଡରିକ କ୍ରୁଦ୍ଧ ହୋଇ ଲଳିତଙ୍କୁ କହିଲେ- ମୋ ସମ୍ମୁଖରେ ଗୀତ ବୋଲୁଥିବା ବେଳେ ପତ୍ନୀଙ୍କୁ ସ୍ମରଣ କରୁଛ .... ତୁମେ ରାକ୍ଷସ ହୁଅ, ତୁମେ ତୁମ କର୍ମର ଫଳ ଭୋଗ । ପୁଣ୍ଡରିକଙ୍କ ଅଭିଶାପରେ ଲଳିତ ରାକ୍ଷସ ହୋଇ ଦୁଃଖ ଭୋଗିବାକୁ ଲାଗିଲେ । ଯେତେବେଳେ ପତ୍ନୀ ଲଳିତାଙ୍କୁ ଜଣାପଡ଼ିଲା ତାଙ୍କ ସ୍ୱାମୀ ରାକ୍ଷସ ହୋଇ ବଣଜଙ୍ଗଲରେ ବୁଲୁଛନ୍ତି, ସେ ଦୁଃଖୀ ହୋଇ ସ୍ୱାମୀଙ୍କୁ ଉଦ୍ଧାର କରିବା ଲାଗି ଚିନ୍ତା କଲେ । ସ୍ୱାମୀଙ୍କୁ ଉଦ୍ଧାର କରିବା ଲାଗି ଲଳିତା ସ୍ୱାମୀଙ୍କ ପଛେପଛେ ଯାଇ ବିନ୍ଧ୍ୟାଞ୍ଚଳ ପର୍ବତରେ ପହଞ୍ଚିଲେ । ସେଠାରେ ଶୃଙ୍ଗି ଋଷିଙ୍କ ଆଶ୍ରମକୁ ଯାଇ ଋଷିଙ୍କୁ ଭେଟି ଲଳିତା ନିଜର ଦୁଃଖ ବଖାଣିଲେ । ଋଷି ସମସ୍ତ କଥା ଶୁଣି କହିଲେ- ହେ ଗନ୍ଧର୍ବ କନ୍ୟା, ଏବେ ଚୈତ୍ର ଶୁକ୍ଳ ଏକାଦଶୀ ଆସୁଛି ତାହାକୁ କାମଦା ଏକାଦଶୀ କୁହାଯାଏ । ଏହି ଏକାଦଶୀ ବ୍ରତ କଲେ ସମସ୍ତ କାର୍ଯ୍ୟ ସିଦ୍ଧ ହେବ । ଏହାର ପୁଣ୍ୟରୁ ସ୍ୱାମୀ ଶିଘ୍ର ମୁକ୍ତି ହେବେ । ଲଳିତା ବିଧିବଦ୍ଧ ଭାବେ ଏକାଦଶୀ ବ୍ରତ ପାଳନ କଲେ । ସ୍ୱାମୀ ରାକ୍ଷସମୁକ୍ତ ହୋଇ ସାଧାରଣ ପୁରୁଷ ରୂପ ଫେରି ଆସିଲେ । ଏହି ବ୍ରତ କରିବାଦ୍ୱାରା ସେମାନେ ସ୍ୱର୍ଗଲୋକ ପ୍ରାପ୍ତି ହୋଇଥିଲେ ।
ଭଗବାନ ବିଷ୍ଣୁଙ୍କର ଦଶାବତାର କଥା ଶୁଣିଲେ ଓ ଓଡ଼ିଶୀ ନାଚର ଦଶ ଅବତାର ଭଙ୍ଗୀ ଦେଖିଲେ ବୁଝାପଡ଼େ ମଣିଷ କିପରି ଏ ପୃଥିବୀକୁ ଆସିଲା । ବିବର୍ତ୍ତନବାଦୀମାନେ କହନ୍ତି, ପୃଥିବୀଟା ବହୁ ପୁରାକାଳରେ ଖାଲି ବାଷ୍ପମୟ ଥିଲା । କ୍ରମେ କ୍ରମେ ସେ ବାଷ୍ପରାଶି ଶୀତଳ ହୋଇଯାଇ ନାନାପ୍ରକାର ପଦାର୍ଥ ଓ ରାସାୟନିକ ଦ୍ରବ୍ୟରେ ପରିଣତ ହେଲା । ପାଣି ମଧ୍ୟ ତିଆରି ହେଲା । ସେ ପାଣିରେ ପ୍ରଥମେ ଛୋଟ ଛୋଟ ଜୀବ ଉତ୍ପନ୍ନ ହେଲେ । ସେ ଛୋଟ ଛୋଟ ଜୀବ ନାନା ଘାତ ପ୍ରତିଘାତ ମଧ୍ୟରେ ଯାଇ ଆସ୍ତେ ଆସ୍ତେ ଉନ୍ନତ ଧରଣର ହେଲେ । ପରେ ମାଛମାନଙ୍କର ଆବିର୍ଭାବ ହେଲା । ସେ ମାଛମାନେ କ୍ରମେ କ୍ରମେ ଜଳରୁ ସ୍ଥଳଭାଗକୁ ଆସିଲେ । ତା ପରେ ନାନା ପ୍ରକାର ସରୀସୃପ ବା ସାପ ଜାତୀୟ ଓ ବେଙ୍ଗ ଜାତୀୟ ଜୀବ ସୃଷ୍ଟି ହେଲେ । ସେଥିରୁ କ୍ରମେ କ୍ରମେ ନାନା ପ୍ରକାର ଡାଇନୋସର ଓ ଅନ୍ୟାନ୍ୟ ପ୍ରକାରର ଜୀବ ସୃଷ୍ଟି ହୋଇ ଶେଷରେ ମାଙ୍କଡମାନଙ୍କର ଆବିର୍ଭାବ ହେଲା । ଏସବୁ ହେବାକୁ କୋଟି କୋଟି ବର୍ଷ ଲାଗିଥିଲା ବୋଲି ବୈଜ୍ଞାନିକମାନେ କହନ୍ତି । ତା ପରେ ଆସିଲା ମଣିଷ । ପ୍ରଥମେ ଆଫ୍ରିକାରେ ପ୍ରାୟ ୨୮୦୦୦୦ ବର୍ଷ ଆଗରୁ ମଣିଷର ଆବିର୍ଭାବ ହୋଇଥିଲା । ସେ ଯୁଗରେ ପ୍ରଥମ ମଣିଷ ଓ ଆଜିର ଭିତରେ ଅନେକ ତଫାତ । ତାଙ୍କ ମୁଣ୍ଡ ତାଙ୍କ ଦେହ ତୁଳନାରେ ଖୁବ୍ ଛୋଟ ଥିଲା । ପରେ ପରେ ମଣିଷର କ୍ରମୋନ୍ନତି ହୋଇ ହୋଇ ଅନେକେ ଏବେ ଭାବୁଛନ୍ତି ଦିନ ଆସିବ ଯେତେବେଳେ ମଣିଷର ଦେହ ଅନୁପାତରେ ତା ର ମୁଣ୍ଡ ଆହୁରି ବଢ଼ି ବଢ଼ି ଯିବ । ମଣିଷ ଶରୀର ରକ୍ତ, ମାଂସ ହାଡ଼, ମାଂସପେଶୀ ଓ ସ୍ନାୟୁମଣ୍ଡଳ ଆଦିକୁ ନେଇ ଗଠିତ ହୋଇଛି। ଏଥିରେ ମୁଖ୍ୟ ପାଞ୍ଚଟି ଅଙ୍ଗ ରହିଛି ଯଥା, ଆଖି, ନାକ, ପାଟି, କାନ ଓ ତ୍ୱଚା।
ଟି. କନକମ  ୧୯୨୭   ୨୧ ଜୁଲାଇ ୨୦୧୫  ଜଣେ ଭାରତୀୟ ଅଭିନେତ୍ରୀ ଥିଲେ, ଯିଏକି ୧୯୪୦ ଦଶକରୁ ୧୯୬୦ ଦଶକ ମଧ୍ୟରେ ତେଲୁଗୁ ଡ୍ରାମା ଏବଂ କଥାଚିତ୍ରେ କାମ କରୁଥିଲେ ।ତାଙ୍କ ସମୟର ଅନେକ ଲୋକପ୍ରିୟ କଥାଚିତ୍ରରେ ସେ ଅଭିନୟ କରିଥିଲେ । ଜୀବନୀ କନକମ୍ ୧୯୨୭ ମସିହାରେ ଖଡ଼ଗପୁରଠାରେ ଜନ୍ମଗ୍ରହଣ କରିଥିଲେ । ପରେ ସେମାନେ ବିଜୟୱାଡ଼ାକୁ ସ୍ଥାନାନ୍ତର ହୋଇଥିଲେ । ସେ ପିଲାଦିନରୁ ଅଲ ଇଣ୍ଡିଆ ରେଡିଓରେ ଲୋକଗୀତ ଗାଇବା ଆରମ୍ଭ କରିଥିଲେ । ସେ ପାଲନାଟି ଯୁଦାମରେ ନାୟକୁରୁଲୁ ନାଗମ୍ମା ଏବଂ କୁରୁକ୍ଷେତ୍ର ଡ୍ରାମାରେ ଶ୍ରୀକୃଷ୍ଣ ଅଭିନୟ ପାଇଁ ପ୍ରସିଦ୍ଧ ହୋଇଥିଲେ । ସେ ଶ୍ରୀରାମ, ଚିନ୍ତାମଣି ଏବଂ ଆହୁରି ଅନେକ ଭାବରେ ଅଭିନୟ କରିଥିଲେ ଏବଂ ଡ୍ରାମା ପାଇଁ ସମଗ୍ର ରାଜ୍ୟ ଭ୍ରମଣ କରିଥିଲେ । ସେ ପିସାପାଟୀ ନରସିଂହ ମୂର୍ତ୍ତି, ଶାନମୁଖୀ ଅଞ୍ଜାନେ ରାଜୁ, କଲ୍ୟାଣାମ ରଘୁରମୈୟା, ରେଲାଙ୍ଗି, ମାଧବପେଡି ସତ୍ୟମ୍ ଏବଂ ଅନ୍ୟମାନଙ୍କ ସମସାମୟିକ ଅଟନ୍ତି । ସେ ରାକ୍ଷାରେଖା କଥାଚିତ୍ରରେ ଚେଇ ଚେଇ କାଲୁପୁକୁରା ଏବଂ ଶାବୁକୁରୁ ଭାଲେ ଡୋରାଲାକୁ ସମେତ କିଛି ଗୀତ ଗାଇଥିଲେ । ସେ ଆନ୍ଧ୍ରପ୍ରଦେଶ ସରକାରଙ୍କଠାରୁ ୨୦୦୪ ମସିହାରେ ନନ୍ଦମୁରୀ ତାରକା ରାମାରାଓ ଥିଏଟର ଆର୍ଟ ପୁରସ୍କାର ଗ୍ରହଣ କରିଥିଲେ । ୨୦୧୫ ମସିହାରେ ୮୮ ବର୍ଷ ବୟସରେ ତାଙ୍କର ମୃତ୍ୟୁ ହୋଇଥିଲା ।
ସ୍ୱାଧୀନତା ଶବ୍ଦ ଗୋଟିଏ ଦେଶ, ରାଷ୍ଟ୍ର ବା ସାର୍ବଭୌମ ରାଜ୍ୟର ଅବସ୍ଥାକୁ ବୁଝାଏ ଯେଉଁଠାରେ ଏହାର ବାସିନ୍ଦା ଓ ଜନତା ନିଜ ଭୂଖଣ୍ଡରେ ନିଜସ୍ୱ ସରକାର ଗଢ଼ିବାକୁ ଓ ସାର୍ବଭୌମତ୍ୱ ଜାହିର କରିବାକୁ ସକ୍ଷମ ଥାଆନ୍ତି ଓ କୌଣସି ବାହ୍ୟ ଶକ୍ତି ଅଧୀନରେ ନ ଥାଆନ୍ତି । ଏହାର ଓଲଟା ଶବ୍ଦ ପରାଧୀନତା । ଅନ୍ୟ ଗୋଟିଏ ଶବ୍ଦ ସ୍ୱତନ୍ତ୍ର   ସ‌ହିତ ଏହାର ଭ୍ରମ ସୃଷ୍ଟି ହୁଏ । ବ୍ୟକ୍ତିର ଚିନ୍ତା କରିବା ଓ ତଦନୁସାରେ କାର୍ଯ୍ୟ କରିବାର ସ୍ୱାଧୀନତାକୁ ସ୍ୱତନ୍ତ୍ର କୁହାଯାଏ । ସ୍ୱାଧୀନତାର ସଂଜ୍ଞା ସ୍ୱାଧୀନତା ଓ ବିପ୍ଳବ ଏହି ଦୁଇ ଶବ୍ଦର ପାର୍ଥକ୍ୟ ଅନେକ ବର୍ଷ ଧରି ଚର୍ଚ୍ଚା ହେଉଥିଲା ଓ ହିଂସାକୁ ସାର୍ବଭୌମ ନିମନ୍ତେ ଏକ କାନୁନି ଉପାୟ ଉପରେ ପ୍ରଶ୍ନବାଚୀ ଚିହ୍ନ ଥିଲା । କେତେକ ବିପ୍ଳବ ଜାତୀୟ ସ୍ୱାଧୀନତା ଇଚ୍ଛା ଓ ପ୍ରାପ୍ତ କରାଯାଏ ଓ ଅନ୍ୟ କେତେକ କ୍ଷମତା ପୁନର୍ବଣ୍ଟନ କରିବା ନିମନ୍ତେ କରାଯାଏ । ତେଣୁ ଏହା ଶାନ୍ତିପୂର୍ଣ୍ଣ ସତ୍ୟାଗ୍ରହଠାରୁ ଆରମ୍ଭ କରି ହିଂସାତ୍ମକ ସିଭିଲ ୱାର ପର୍ଯ୍ୟନ୍ତ ଯାଇପାରେ । ସ୍ୱାଧୀନତା ଓ ସ୍ୱାୟତ୍ତ ମଧ୍ୟରେ ପାର୍ଥକ୍ୟ ସ୍ୱାୟତ୍ତ‌ତା   ଏକ ଉଚ୍ଚ ଅଧିକାରୀଦ୍ୱାରା ନିୟନ୍ତ୍ରଣ‌ଯୁକ୍ତ ସ୍ୱାଧୀନତା । ସ୍ୱାଧୀନତା ଦେଇଥିଲେ ମଧ୍ୟ ନିଜର ନିୟନ୍ତ୍ରଣ ରଖିଥାଆନ୍ତି ।
ରିଓସିଗୁଆଟ, ଆଡେମ୍ପାସ୍ ଏକ ବେପାର ନାମ, ହେଉଛି ଏକ ଔଷଧ ଯାହା ଦୁଇ ପ୍ରକାରର ଫୁସଫୁସ ଉଚ୍ଚ ରକ୍ତଚାପର   ଚିକିତ୍ସା ପାଇଁ ବ୍ୟବହୃତ ହୁଏ: କ୍ରନିକ ଥ୍ରୋମ୍ବୋଏମ୍ବୋଲିକ ଫୁସଫୁସ ଉଚ୍ଚ ରକ୍ତଚାପ   ଏବଂ ଫୁସଫୁସ ଧମନୀ ଉଚ୍ଚ ରକ୍ତଚାପ  । ଏହା ଏକ ଦ୍ୱିତୀୟ ଧାଡ଼ିର ଚିକିତ୍ସା । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ପେଟ ବ୍ୟଥା, ବାନ୍ତି, ଏବଂ ତରଳ ଝାଡ଼ା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ରକ୍ତସ୍ରାବ ଏବଂ ନିମ୍ନ ରକ୍ତଚାପ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଦ୍ରବୀଭୂତ ଗୁଏନିଲେଟ ସାଇକ୍ଲେଜର   ଏକ ଉତ୍ତେଜକ  ୨୦୧୩ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ରିଓସିଗୁଆଟ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ୪ ସପ୍ତାହର ଔଷଧ ଚିକିତ୍ସା ପାଇଁ ପ୍ରାୟ ୨୦୦୦ ପାଉଣ୍ଡ ଖର୍ଚ୍ଚ ହୁଏ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୯୫୦୦ ଡଲାର ଅଟେ ।
କଲେରା ଟିକା କଲେରା ରୋଗ ପ୍ରତିଷେଧ ନିମନ୍ତେ ସୁଫଳ ଦିଏ । ଜନ୍ମର ୬ ମାସ ମଧ୍ୟରେ ଏହା ୮୫ % କାର୍ଯ୍ୟକାରୀ ହୁଏ ଓ ଏକ ବର୍ଷ ପର୍ଯ୍ୟନ୍ତି ୬୦ % କାର୍ଯ୍ୟକାରୀ ହୁଏ । ଦୁଇ ବର୍ଷ ପରେ ଏହାର କାମ ୫୦ %ରୁ କମ ହୁଏ । ଜନସଂଖ୍ୟାର ଯଥେଷ୍ଟ ଲୋକ ଟିକା ନେଲେ ବାକି ଟିକା ନ ନେଇଥିବା ଲୋକ ଗୋଷ୍ଠୀ ଇମ୍ମ୍ୟୁନିଟିର ଉପକାରୀତା ପାଆନ୍ତି । ରୋଗ ସଂକଟ ଥିବା ସ୍ଥାନମାନଙ୍କରେ ଅନ୍ୟାନ୍ୟ ଆନୁସଙ୍ଗିକ କାର୍ଯ୍ୟକ୍ରମ ସ‌ହିତ ଏହା ଦେବାକୁ ବିଶ୍ୱ ସ୍ୱାସ୍ଥ୍ୟ ସଂଗଠନ ସୁପାରିସ କରନ୍ତି । ପାଟିରେ ଦିଆଯାଉଥିବା ଟିକାର ଦୁଇ ବା ତିନି ଡୋଜ ଦେବାକୁ ସୁପାରିସ କରାଯାଏ । ପୃଥିବୀର କେତେକ ସ୍ଥାନରେ ଇଞ୍ଜେକସନ ଆକାରର ଟିକା ମିଳେ । ପାଟି ଟିକା ସାଧାରଣତଃ ନିରାପଦ । ସାମାନ୍ୟ ପେଟ କଷ୍ଟ ବା ତରଳ ଝାଡ଼ା ହୋଇପାରେ । ଇମ୍ମ୍ୟୁନିଟି ଅଭାବ ଥଲେ ଓ ଗର୍ଭାବସ୍ଥାରେ ମଧ୍ୟ ଏହା ନିରାପଦ । ଷାଠିଏଟି ଦେଶରେ ଏହାର ବ୍ୟବ‌ହାର ନିମନ୍ତେ ଲାଇସେନ୍ସ ମିଳିଛି । କଲେରା ହେଉଥିବା ଦେଶମାନଙ୍କରେ ଏହି ଟିକା ଶସ୍ତାରେ ମିଳେ । ୧୮୦୦ଶ ଶତାବ୍ଦୀର ଶେଷ ଭାଗରେ ପ୍ରଥମ କଲେରା ଟିକା ବିକଶିତ ହୋଇଥିଲା । ଲାବୋରେଟୋରିରେ ତିଆରି ହୋଇଥିବା ସେହି ଟିକା ବ୍ୟାପକ ଭାବେ ବ୍ୟବ‌ହୃତ ହୋଇଥିଲା । ପାଟିରେ ଦିଆଯାଉଥିବା ଟିକା ବା ପାଟି ଟିକା ୧୯୯୦ ମସିହାରେ ପ୍ରବର୍ତ୍ତନ କରାଯାଇଥିଲା । ମୌଳିକ ସ୍ୱାସ୍ଥ୍ୟ ଶୃଙ୍ଖଳା ନିମନ୍ତେ ଆବଶ୍ୟକ ଔଷଧ ଚିଠାରେ ବିଶ୍ୱ ସ୍ୱାସ୍ଥ୍ୟ ସଂଗଠାନ ଏହାକୁ ଅତି ଆବଶ୍ୟକ ମାନ୍ୟତା ଦେଇଛି । ଆମେରିକାରେ ଏହି ଟିକା ବାବଦ ଖର୍ଚ୍ଚ 0.୧ରୁ ୪.0 ଡଲାର ମଧ୍ୟରେ ଲାଗେ ।
ଲେଖା ଚାଲିଛି... ଆର୍ଟିଫିସିଆଲ ନ୍ୟୁରାଲ ନେଟୱର୍କ ବା କୁତ୍ରିମ ମସ୍ତିଷ୍କ ଜାଲ ହେଉଛି ଏକ କୁତ୍ରିମ ମସ୍ତିଷ୍କ ଯାହା ମନୁଷ୍ୟର ମସ୍ତିଷ୍କର ଅନୁସରଣ କରି ତିଆରି କରାହୋଇଛି । ଏହି ପ୍ରକାରର ଆଲଗୋରିଦମ ନିଜେ ନିଜେ ଦିଆଯାଇଥିବା ଚିନ୍ହିତ ତଥ୍ୟରୁ ଶିଖିଥାଏ, ଏହାକୁ ପ୍ରୋଗ୍ରାମ ବା ନିୟମ ଦେଇ ଶିଖେଇବାକୁ ପଡ଼ିନଥାଏ । ଉଦାହରଣ ସ୍ୱରୂପ ଯଦି ଆମେ ଏହି ନ୍ୟୁରାଲ ନେଟୱର୍କକୁ ଗୁଡ଼ିଏ ବିଲେଇ ଛବି ଦେଇ ଶଖିବାକୁ କହିବା କି ଏହି ସବୁ ବିଲେଇ, ତେବେ ଏହା ଅନ୍ୟ ଏକ ନୂଆ ବିଲେଇ ଛବି ଆଣି ଏହାକୁ ଦେଲେ ଏହି ନ୍ୟୁରାଲ ନେଟୱର୍କ ଜାଣିପାରେକି ସେହି ଛବିଟିର ବିଲେଇ ଅଛି । ପ୍ରଥମେ ଏ.ଏନ.ଏନ. ମଣିଷର ମସ୍ତିଷ୍କ ଭଳି ସବୁ ସମସ୍ୟା ସମାଧାନ କରିବା ନିମନ୍ତେ ଉଦ୍ୟମ କରାଯାଉଥିଲା, କିନ୍ତୁ ସମୟକ୍ରମେ ଏହା ଜୀବବିଜ୍ଞାନଠୁ ଦୂରେଇଯାଇ ଏବେ କେବଳ ନିର୍ଦ୍ଧିଷ୍ଟ କେତେକ କାମରେ ଧ୍ୟାନ କେନ୍ଦ୍ରୀଭୂତ କରୁଅଛି । ଇତିହାସ ମଡେଲ ଏକ କୃତ୍ରିମ ସ୍ନାୟବିକ ଜାଲତନ୍ତ୍ର (ନ୍ୟୂରାଲ ନେଟୱର୍କ) କୃତ୍ରିମ ସ୍ନାୟୁ (ନ୍ୟୁରୋନ)ମାନଙ୍କୁ ନେଇ ତିଆରି ହୋଇଥାଏ  । ଜୈବିକ ସ୍ନାୟୁମାନେ ଯେମିତି ଆକ୍ସନ-ସିନାପ୍ସ-ଡେଣ୍ଡରାଇଟରେ ଯୋଡି ହେଇଥାନ୍ତି, ସେମିତି ପ୍ରତ୍ୟେକ କୃତ୍ରିମ ସ୍ନାୟୁ ଲିଙ୍କଦ୍ୱାରା ଅନ୍ୟ ସ୍ନାୟୁ ମାନଙ୍କ ସହ ଯୋଡି ହେଇଥାନ୍ତି। ପ୍ରତ୍ୟେକ ଲିଙ୍କର ୱେଟ ଥାଏ, ଯାହା ଏକ ନ୍ୟୁରୋନର ଅନ୍ୟ ନ୍ୟୁରୋନକୁ ପ୍ରଭାବିତ କରିବାର କ୍ଷମତା ସ୍ଥିର କରେ ।
ବାଲେଶ୍ୱରୀ ଓଡ଼ିଆ ଓଡ଼ିଆ ଭାଷାର ଏକ ଉପଭାଷା ବା ବୋଲି । ଏଥିରେ ମୂଳ ଓଡ଼ିଆଠାରେ କେତେକ ସ୍ଥଳ ଲେଖାଗତ ଓ ଉଚ୍ଚାରଣଗତ ପାର୍ଥକ୍ଯ ରହିଥାଏ । ଏହା ବାଲେଶ୍ୱର , ଭଦ୍ରକ ଓ ମୟୂରଭଞ୍ଜ ଜିଲ୍ଲାର କେତେକ ଅଞ୍ଚଳରେ କଥିତ । ମୟୁରଭଞ୍ଜରର ବୋଲିରେ ସେଠାକାର ଆଦିବାସୀମାନଙ୍କ ଭାଷାର ଉଚ୍ଚାରଣର ପ୍ରଭାବ ପଡ଼ିଥିଲା ବେଳେ ଉତ୍ତର ବାଲେଶ୍ୱରର ଉଚ୍ଚାରଣ ଭିନ୍ନ ପ୍ରକାରର ।
ମରକତମଣି ଜେମାଦେଈ ଆନୁମାନିକ ଅଷ୍ଟାଦଶ ଶତାବ୍ଦୀର ଜଣେ ଓଡ଼ିଆ କବି ଥିଲେ । ମରକତମଣି ଓଡ଼ିଆ ବିଭାଘରେ ବୋଲାଯାଉଥିବା କେତୋଟି ମଙ୍ଗଳଗୀତର ରଚୟିତା ।
ଆନନ୍ଦ ବାବୁ  (ଜନ୍ମ: ୩୦ ଅଗଷ୍ଟ ୧୯୬୩) ଜଣେ ଭାରତୀୟ ଅଭିନେତା ଯିଏକି ମୁଖ୍ୟତଃ ତାମିଲ ଜଥାଚିତ୍ରରେ କାମ କରନ୍ତି  । ସେ ଜଣାଶୁଣା ହାସ୍ୟ ଅଭିନେତା ନାଗେଶଙ୍କ ପୁଅ । ପେଷା ୧୯୮୩ ମସିହାରେ ସେ ଟି.ରାଜେନ୍ଦ୍ରଙ୍କ ନିର୍ଦ୍ଦେଶିତ ତାମିଲ ଚଳଚ୍ଚିତ୍ର ଥାଙ୍ଗାଇକୋର ଗୀତାମ ଜରିଆରେ ତାମିଲ ଜଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ସେ ତେଲୁଗୁ କଥାଚିତ୍ରରେ ନାୟକ ତଥା ଚରିତ୍ର ଅଭିନେତା ଭାବରେ କାମ କରିଥିଲେ । ତାଙ୍କର ନୃତ୍ୟ ଦକ୍ଷତା ପାଇଁ ମଧ୍ୟ ଜଣାଶୁଣା । ୧୯୯୦ ଦଶକର ଆରମ୍ଭରେ ସେ ଅନେକ କଥାଚିତ୍ରରେ ଅଭିନୟ କରିଥିଲେ । ଆରମ୍ଭରୁ ସଫଳତା ମିଳିଥିଲେ ମଧ୍ୟ ପରବର୍ତ୍ତୀ ସମୟରେ ସେତେ ଭଲ ଭୂମିକା ମିଳିନଥିଲା । ସେ କିଛି ତାମିଲ ଦୂରଦର୍ଶନ ଧାରାବାହିକରେ ମଧ୍ୟ ଅଭିନୟ କରିଛନ୍ତି । ଅନେକ ବର୍ଷର ବ୍ୟବଧାନ ପରେ ୨୦୦୯ ମସିହାରେ ସେ କେ.ଏସ୍. ରବିକୁମାରଙ୍କ ନିର୍ଦ୍ଦେଶିତ ତାମିଲ କଥାଚିତ୍ର ଅଧବନରେ ନାୟକ ସୂର୍ଯ୍ୟ ଶିବକୁମାରଙ୍କ ସହ-କଳାକାର ଭାବରେ ଅଭିନୟ କରିଥିଲେ । ପୁଣି କିଛି ବର୍ଷର ବ୍ୟବଧାନ ପରେ ୨୦୧୮ ମସିହାରେ ସେ ପ୍ୟାର ପ୍ରେମ କାଦଲରେ ଅଭିନୟ କରିଥିଲେ । ବ୍ୟକ୍ତିଗତ ଜୀବନ ସେ ଚାମ୍ପିଅନ୍ ଆଙ୍ଗ୍ଲୋ ଇଣ୍ଡିଆନ୍ ସ୍କୁଲ୍ ତ୍ରିଚିରୁ ବିଦ୍ୟଳୟ ଶିକ୍ଷା ଶେଷ କରିବା ପରେ ଚେନ୍ନାଇର ଲୋୟୋଲା କଲେଜ ଅଫ୍ ଆର୍ଟସ୍ ଆଣ୍ଡ୍ ସାହିନ୍ସରୁ ସ୍ନାତକ କରିଥିଲେ । ସେ ୮ ଡିସେମ୍ବର ୧୯୮୫ରେ ଶାନ୍ତିଙ୍କୁ ବିବାହ କରିଥିଲେ । ଏହି ଦମ୍ପତିଙ୍କର ତିନି ଜଣ ପୁଅ ଏବଂ ଜଣେ ଝିଅ ଅଛନ୍ତି । ସେମାନଙ୍କର ପ୍ରଥମ ଦୁଇ ପୁଅ ବିଜେଶ ଓ ଗଜେଶ ତାମିଲ କଥାଚିତ୍ର ଅଭିନେତା ଭାବରେ କାମ କରୁଛନ୍ତି ।
ନୀଳଚକ୍ରନଗର ପୁରୀ ଜିଲ୍ଲାର ଗୋପିନାଥପୁର ପଞ୍ଚାୟତରେ ଅବସ୍ଥିତ  ଏହା ମଧ୍ୟରେ ଆଠଟି ଗଳି ରହିଛି  ଇତିହାସ ଅବସ୍ଥିତି ନୀଳଚକ୍ରନଗର ଅଠରନଳା ନିକଟରେ ଅବସ୍ଥିତ  ଯାହାକି ପୁରୀର ପ୍ରବେଶ ପଥ ରୂପେ ପରିଚିତ  ନୀଳଚକ୍ରନଗରର ଅନ୍ୟ ଏକ ପାଶ୍ୱରେ ମୂଷାନଈ ଅବସ୍ଥିତ  ଏହାର ନିକଟରେ ଅାଖଣ୍ଡଳମଣି ମନ୍ଦିର ରହିଛି  ଏହା ମଧ୍ୟ ୨୦୩ ନଂ ଜାତୀୟ ରାଜପଥକୁ ସଲଗ୍ନ ହୋଇଛି  ଏହାର ଅନ୍ୟ ଏକ ପାର୍ଶ୍ୱରେ ପୁରୀର ଏକମାତ୍ର ଚିଙ୍ଗୁଡି ଫ୍ୟାକ୍ଟ୍ରି ରହିଛି, ଯାହାକି ୨୦୩ ନଂ ଜାତୀୟ ରାଜପଥକୁ ମଧ୍ୟ ସଲଗ୍ନ ହୋଇଛି
ଭାରତ ମାତା  ଇଂରାଜୀ ଭାଷାରେ ,  , / ଭାରତାମ୍ବା/        ;    / ଅମ୍ବା ଅର୍ଥା ମାତା  ଭାରତକୁ ମାନବୀକରଣ କରି ମା ଠାକୁରାଣୀ   ଆଖ୍ୟା ଦିଆଯାଇଥିବା ନାମକୁ କୁହାଯାଏ । ସାଧାରଣତଃ ତାଙ୍କୁ ଏକ ମହିଳା ଭାବରେ ଗେରୁଆ   ରଙ୍ଗର ଶାଢ଼ୀ ପିନ୍ଧେଇ ଗୋଟିଏ ଭାରତର ଜାତୀୟ ପତାକା ଧରିଥିବା ପ୍ରଦର୍ଶନ କରାଯାଏ ଓ କ୍ୱଚିତ ସାଥିରେ ଏକ ସିଂହ   ମଧ୍ୟ ଥାଏ । ଉପକ୍ରମ ଓ ଅର୍ଥ ଊନବିଂଶ ଶତାବ୍ଦୀର ଶେଷ ଭାଗରେ ବ୍ରିଟିଶ ଶାସନ ବିରୁଦ୍ଧରେ ହୋଇଥିବା ସିପାହୀ ବିଦ୍ରୋହ ପରିପ୍ରକ୍ଷୀରେ ଭାରତ ଉପମହାଦେଶକୁ ମାନବୀକରଣ କରାଯାଇଥିଲା । ସନ ୧୮୮୨ରେ ବଙ୍କିମ ଚନ୍ଦ୍ର ଚାଟର୍ଜୀଙ୍କ   ଲିଖିତ ଆନନ୍ଦ ମଠ ପୁସ୍ତକରେ ଭାରତର ପ୍ରତୀକ ଭାବରେ ଭାରତମାତାଙ୍କର ବର୍ଣ୍ଣନା କରାଯାଇଥିଲା । ହିନ୍ଦୁ ମତ ବା କଳ୍ପନାରେ ଜନ୍ମଭୂମିକୁ ସର୍ବଦା ମାତା କୁହାଯାଏ । ରାମାୟଣ ଓ ମହାଭାରତରେ ମଧ୍ୟ ଜନ୍ମ‌ଭୂମିକୁ ମାତା ଭାବରେ ସମ୍ବୋଧନ କରାଯାଇଛି । ଲକ୍ଷଣଙ୍କୁ ରାମ କ‌ହିଛନ୍ତି,  "ଜନନୀ ଜନ୍ମ ‌ଭୂମିଶ୍ଚ ସ୍ୱର୍ଗାଦପୀ ଗରୀୟସୀ " । ଏହି ଚିନ୍ତନ‌କୁ ବଙ୍କିମଚନ୍ଦ୍ର ଅଧିକ ସାକାର କରି ସରଳ କରିଦେଇଛନ୍ତି । ଏହି ଚିନ୍ତନରେ ସମଗ୍ର ଭାରତ ଭୂଖଣ୍ଡରେ ବାସ କରୁଥିବା ହିନ୍ଦୁ, ମୁସଲମାନ, ଶିଖ, ଖୀରସ୍ତାନ, ଜୈନ, ବୁଦ୍ଧ ଧର୍ମାବଲମ୍ବୀ, ପାର୍ଶୀ ଓ ଅନ୍ୟାନ୍ୟ ଲଘୁ ସମ୍ପ୍ରଦାୟଙ୍କୁ ଏକାଠି କରି ବ୍ରିଟିଶ ଶାସନ ବିରୁଦ୍ଧରେ ଲଢ଼ିବା ଉଦ୍ଦେଶ୍ୟରେ ଏହା ଲେଖା ଥିଲା ଯାହାକୁ ପରବର୍ତ୍ତୀ କାଳରେ ବିନାୟକ ସଭରକର ବଦଳେଇ ଏକ ହିନ୍ଦୁ ଠାକୁରାଣୀର ମାନ୍ୟତା ଦେଇଦେଲେ । ଅନ୍ୟ ଜାତି ଓ ଧର୍ମର ଲୋକମାନେ ଏହି ଏକ ଧର୍ମର ଠାକୁରାଣୀ ଚିନ୍ତନ‌କୁ ପ୍ରତ୍ୟାଖ୍ୟାନ କରିଥିଲେ । ଭାରତ ମାତା ଶବ୍ଦ ବିଷୟ ବା ଶବ୍ଦର ଧାରଣା ବଙ୍ଗାଳୀମାନେ ଉପସ୍ଥାପନ କରିଛନ୍ତି ଯାହାକୁ ହିନ୍ଦୁ ଧର୍ମ ସାଥିରେ ସଂଯୁକ୍ତ କରାଯାଇଛି କିନ୍ତ ଏହାର ହିନ୍ଦୁ ଧର୍ମର ବେଦ, ପୁରାଣ, ଗୀତା  , ମହାଭାରତ ଇତ୍ୟାଦି କୌଣସି ଗ୍ରନ୍ଥମାନଙ୍କ ସ‌ହିତ ଯୋଡ଼ା ହୋଇନାହିଁ । ଭାରତ ମାତାଙ୍କୁ ହିନ୍ଦୁ ଦେବାଦେବୀ ଭାବରେ ଚିତ୍ରଣ କରିବା ଏକ ଦୀର୍ଘକାଳୀନ ଦ୍ୱନ୍ଦ୍ୱାତ୍ମକ ବିଷୟ ଓ ମୂଳ ଦେବାଦେବୀଙ୍କ ନାମ ମଧ୍ୟରେ ତାଙ୍କର ସତ୍ତା ନାହିଁ । ବିନାୟକ ସବରକର ଓ ଅରୋବିନ୍ଦୋ ଘୋଷଙ୍କ ସଫଳ ପ୍ରଚେଷ୍ଟା ଫଳରେ ଭାରତ ମାତାଙ୍କୁ ହିନ୍ଦୁ ଧର୍ମର ଏକ ପ୍ରତୀକ ଭାବରେ ଗ୍ରହଣ କରି କୋର୍ଟ, ସେନାବାହିନୀ ଓ କଂଗ୍ରେସ ଇତ୍ୟାଦିଙ୍କ ଅଫିସରେ ସ୍ଥାନ ପାଇଲା । ଭାରତୀୟ ରାଜନୀତିରେ ଏହାର ପ୍ରବେଶକୁ ରବୀନ୍ଦ୍ରନାଥ ଠାକୁର ଓ ବି.ଆର. ଆମ୍ବେଦକର ଏହାକୁ କ୍ଷତିକାରକ କ‌ହି ବିରୋଧ କରିଥିଲେ ଓ ଅନେକ ସ୍ଥାନରେ ଏହାକୁ କାଢ଼ିଦିଆଯାଇଥିଲା । କିନ୍ତୁ ସେତେବେଳକୁ ଏହା ଚେର ବ‌ହୁତ ଗଭୀରକୁ ଚାଲିଯାଇଥିଲା ଓ ଏହା ଦେଶ ଭକ୍ତିର ପ୍ରତୀକ ହୋଇସାରିଥିଲା ଯାହା ହିନ୍ଦୁ ଧର୍ମ ସ‌ହିତ କୌଣସି ସମ୍ପର୍କ ନଥାଇ ମଧ୍ୟ ଅବିଭାଜ୍ୟ ହୋଇଗଲା । ବିଂଶ ଶତାବ୍ଦୀ ଶେଷ ଆଡ଼କୁ ଏହା ହିନ୍ଦୁ ରାଷ୍ଟ୍ର ଓ ଅଖଣ୍ଡ ଭାରତର ଧାରଣ ସାଥିରେ ଓତଃପ୍ରୋତ ଭାବରେ ଜଡ଼ିତ ହୋଇଗଲା; ସେତେବେଳ ଅଖଣ୍ଡ ଭାରତରେ ଏବେକାର ପାକିସ୍ଥାନ, ବାଙ୍ଗଲାଦେଶ, ନେପାଳ, ଶ୍ରୀ ଲଙ୍କା ଓ ଆଫଗାନିସ୍ଥାନର କିଛି ଅଂଶ ସାମିଲ ଥିଲେ । ଭାରତର ସଂବିଧାନରେ ଭାରତ ଏକ ଧର୍ମ ବିରପେକ୍ଷ ଦେଶ ଭାବରେ ଗ୍ରହଣ କରାଯାଇଥିବାରୁ ଏହାକୁ କୌଣସି ମତେ ଗ୍ରହଣ କରାଯାଇପାରୁନି ଯଦିଓ ଏହା ଆରଏସଏସ ସଂସ୍ଥାର ଏହା ଏକ ରାଜନୈତିକ ଚାଲ ଭାବରେ ବିଶ୍ୱାସ କରାଯାଉଛି । ସ୍ୱାଧୀନତା ଆନ୍ଦୋଳନର ଏକ ପ୍ରତିଛବି ଭାବରେ ଗ୍ରହଣ କରାଯାଇଥିବା ଚିତ୍ରକୁ ବିବିଧ ଧର୍ମ ସମ୍ପନ୍ନ ଦେଶରେ ଏକ ଧର୍ମର ପ୍ରତୀକ ଭାବରେ ବିଶ୍ୱାସ ଓ ପୂଜା କେବଳ ଏହାର ପୂଜକ ଓ ଅନୁଗାମୀଙ୍କଦ୍ୱାରା ଚାଲିଛି । ହିନ୍ଦୁ ଧର୍ମ ଖ୍ରୀ:ପୂ: ୨୦୦୦ ବର୍ଷରୁ ଆରମ୍ଭ ହୋଇଥିବା ବେଳେ ଭାରତ ମାତାର ଚିତ୍ରଣ ଏବେକାର ଧାରଣା ଭାବରେ ଜନ୍ମ ନେଇଛି ଓ ଧରିତ୍ରୀ ମାତା ବା ବସୁମାତା ଭଳି ଲୋକଙ୍କ ମନରେ ବସା ବାନ୍ଧି ଯାଇଛି । ମାତୃଭୂମି ଧାରଣ ମେକ୍ସିକୋ, ଚୀନ, ଋଷିଆ ଇତ୍ୟାଦି ଦେଶମାନଙ୍କରେ ଥିଲେ ମଧ୍ୟ ଏହା ସମସ୍ତ ଲୋକଙ୍କ ପ୍ରତି ପ୍ର‌ଯୁଜ୍ୟ ହୋଇଛି ଓ ଭାରତ ଭଳି କୌଣସି ଧର୍ମ ସ‌ହିତ ସଂଯୁକ୍ତ ହୋଇନାହିଁ ।
ସାରଙ୍ଗଧର ରାୟଗୁରୁ ଓଡ଼ିଶାର ଜଣେ ପୁଲିସ ମହାନିରୀକ୍ଷକ ତଥା ଗବେଷକ । ଜଗନ୍ନାଥ ସଂସ୍କୃତି ଉପରେ ତଥ୍ୟଭିତ୍ତିକ ଗବେଷଣା ପାଇଁ ତାଙ୍କୁ ଆଧ୍ୟାତ୍ମିକ ପତ୍ରିକା ମହୋଦଧି ତରଫରୁ  "ମହୋଦଧି ' ସମ୍ମାନରେ ସମ୍ମାନୀତ କରାଯାଇଥିଲା ।
ଧୋକା - ଦି ଗେମ୍ ଅଫ୍ ଲଭ୍ ୨୦୨୩ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ କ୍ଷୀରୋଦ ପଟ୍ଟନାୟକ । ରଜନୀ ରଞ୍ଜନ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ତ୍ରିପତି ସାହୁ । ସଙ୍ଗୀତକାର ଅଭିଜିତ ମଜୁମଦାର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସୁଭାଶିଷ ଶର୍ମା, କୁକିଜ୍ ସ୍ୱାଇଁ ଓ ଅଭିପ୍ସା ଭଞ୍ଜ ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ । ପୃଥ୍ୱୀରାଜ ନାୟକ, ଜଗନ୍ନାଥ ସାହୁ ଭଳି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟିର ୨୦୨୩ ମସିହାର ମଇ ୭ ତାରିଖରେ ଜୀ ସାର୍ଥକରେ ମୁକ୍ତିଲାଭ କରିଥିଲା । ଅଭିନୟ ସୁଭାଶିଷ ଶର୍ମା କୁକିଜ୍ ସ୍ୱାଇଁ ଅଭିପ୍ସା ଭଞ୍ଜ ପୃଥ୍ୱୀରାଜ ନାୟକ ଜଗନ୍ନାଥ ସାହୁ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ଗୀତିକାର ନିର୍ମଳ ନାୟକ ଏହି କଥାଚିତ୍ରଟିର ଗୀତ ରଚନା କରିଥିଲେ । ବିଷ୍ଣୁମୋହନ କବି, ଅନ୍ତରା ଚକ୍ରବର୍ତ୍ତୀ, ଅମ୍ରିତା ନାୟକ, ଏସ୍. ଜିତୁ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଏହି ଲେଖାଟି ବୌଦ୍ଧ ଜିଲ୍ଲାର ବୌଦ୍ଧ ସହର ବାବଦରେ । ବାକିସବୁ ବିକଳ୍ପ ବ୍ୟବହାର ପାଇଁ, ଗୌତମ ବୁଦ୍ଧ, ବୌଦ୍ଧ ଧର୍ମ ଦେଖନ୍ତୁ । ବୌଦ୍ଧ ସହର ଓଡ଼ିଶାର ବୌଦ୍ଧ ଜିଲ୍ଲାର ସଦର ମହକୁମା ଓ ପ୍ରଶାସନିକ ମୁଖ୍ୟ ସହର। ଭୂଗୋଳ ବୌଦ୍ଧ ସହର ଓଡ଼ିଶାର ମଧ୍ୟ ଭାଗରେ ଅବସ୍ଥିତ ବୌଦ୍ଧ ଜିଲ୍ଲାରେ ଅବସ୍ଥିତ । ଏହା ମହାନଦୀ କୂଳରେ ରହିଛି । ଇତିହାସ ଲୋକଗଣନା ୨୦୧୧ ଜଣଗଣନା ଅନୁସାରେ, ବୌଦ୍ଧର ଲୋକସଂଖ୍ୟା ୧,୫୬,୪୩୦ । ପୁରୁଷ ସଂଖ୍ୟା ୮୨,୧୦୬ ଓ ମହିଳା ସଂଖ୍ୟା ୭୪,୩୨୪ ।
ବିଭିନ୍ନ ଦେଶଦ୍ୱାରା ବ୍ୟବ‌ହାର କରାଯାଉଥିବା ବୈଦ୍ୟୁତିକ କାର୍‌ ହେଉଛି ପୃଥିବୀ ସାରା ଥବା ବୈଦ୍ୟୁତିକ ଯାନ‌କୁ ମାପିବା ଶୈଳୀ । ବୈଦ୍ୟୁତିକ ଯାନ‌ର ଲୋକପ୍ରିୟତା ବଢିବାର ମୁଖ୍ୟ କାରଣ‌ଗୁଡ଼ିକ ହେଉଛି, ତ୍ୱରଣ ଓ ଦୂରତାରେ ବୃଦ୍ଧି, ସରକାରୀ ରିହାତି ଓ ପରିବେଶ ଅନୁକୂଳ । ହାଲୁକା ଯାନଙ୍କୁ ଦୁଇ ଭାଗରେ ବିଭକ୍ତ କରାଯାଇଛି, ଯଥା: ବ୍ୟାଟେରୀଦ୍ୱାରା ପରିଚାଳିତ ଯାନ  (ବିଇଭି) ଓ ପ୍ଲଗ୍-ଇନ୍ ହାଇବ୍ରିଡ୍ ଯାହା ବ୍ୟାଟେରୀର ଶକ୍ତିକୁ ଆଭ୍ୟନ୍ତରୀଣ ଦ‌ହନ ଇଞ୍ଜିନ୍  (ପିଏଚ୍ଇଭି) ସ‌ହ ଯୋଡାଯାଇ କରାଯାଏ  । ୨୦୧୬ର ଶେଷ ଅନୁଯାୟୀ: ମୁଖ୍ୟରାସ୍ତାରେ ଚାଲୁଥିବା ନ୍ୟାୟିକ ହାଲୁକା ଯାନର ବିକ୍ରିରେ ସଞ୍ଚୟୀ ବୃଦ୍ଧି, ଯାହା ୨ ନିୟୁତ ୟୁନିଟ୍, ଯାହାର ୩୮% ୨୦୧୬ରେ ବିକ୍ରି ହୋଇଛି । ହାଲୁକା ଯାନ ବିକ୍ରିରେ, କାର୍ କ୍ଷେତ୍ରରେ ୦.୮୬% ବୃଦ୍ଧି ପାଇଛି, ଯାହା ୨୦୧୫ରେ ୦.୬୨% ଓ ୨୦୧୪ରେ ୦.୩୮% ଥିଲା । ବିଇଭି ଓ ପିଏଚ୍ଇଭି ମଧ୍ଧ୍ୟରେ ଅନୁପାତ ୨୦୧୫ ଶେଷ ସୁଦ୍ଧା ୫୯:୪୧ରୁ ବୃଦ୍ଧି ପାଇ ୬୧:୩୯ରେ ପ‌ହଁଞ୍ଚିଛି । ପିଏଚ୍ଇଭିର ସର୍ବମୋଟ ସଞ୍ଚୟୀ ବିକ୍ରି ୮୦୦,୦୦୦ ୟୁନିଟ୍ । ବିଭିନ୍ନ ଦେଶରେ ବୈଦ୍ୟୁତିକ ଯାନର ବ୍ୟବ‌ହାର ଗ୍ରାହକ ଦାବି, ବଜାର ଦର ଓ ପ୍ରୋତ୍ସାହନଦ୍ୱାରା ପ୍ରଭାବିତ ହୋଇଥାଏ । ୨୦୧୬ ଅନୁଯାୟୀ: ଚାଇନାର ସର୍ବାଧିକ ନ୍ୟାୟିକ ହାଲୁକା ପ୍ଲଗ୍ ଇନ୍ ଯାନ ଅଛି, ଯାହାର ସଞ୍ଚୟୀ ବିକ୍ରି ୬୪୫,୦୦୦ରୁ ମଧ୍ଧ୍ୟ ଅଧିକ କିମ୍ବା ସମଗ୍ର ଜମାର ୪୩.୦% । ୨୦୧୫ରେ ଚାଇନାର ବୈଦ୍ୟୁତିକ ବସ୍‌ର ବଜାର ୧୭୩,୦୦୦ରେ ପ‌ହଁଞ୍ଚିଥିଲା । ୬୩୭,୦୦୦ରୁ ଅଧିକ ଯାତ୍ରୀବାହୀ ବୈଦ୍ୟୁତିକ ଯାନ ୟୁରୋପ୍‌ରେ ନାମାଙ୍କିତ ହୋଇଛି, ଯାହା ମଗ୍ର ଜଗତ ବିକ୍ରିର ୩୧.୪%. ୟୁରୋପୀୟ ହାଲୁକା ବୈଦ୍ୟୁତିକ ଯାନ ବିକ୍ରିରେ ନର‌ୱେ ପ୍ରଥମ ସ୍ଥାନ  (୧୩୫,୦୦୦)ରେ ଥିବା ବେଳେ ତା " ପରେ ନେଦର୍ ‌ଲ୍ୟାଣ୍ଡ୍  (୧୧୩,୦୦୦) ଓ ଫ୍ରାନ୍ସ୍  (୧୦୮,୦୦୦)ରେ ଅଛନ୍ତି  । ପୃଥିବୀରେ ନର‌ୱେର ନୂଆ ଯାନ ବିକ୍ରିରେ ୧୩୫,୦୦୦ ବା ୨୯.୧%ର ବଜାର ବଣ୍ଟନ ‌ସହ ମୁଣ୍ଦପିଛା ସର୍ବାଧିକ ବଜାର ପ୍ରବେଶ ମଧ୍ଧ୍ୟ ରହିଛି । ନର‌ୱେ ରାସ୍ତାର ୫% ଯାନ ପ୍ଲଗ୍-ଇନ୍ ଅଟନ୍ତି । ଜୁଲାଇ ୨୦୦୭ ଅନୁଯାୟୀ ଆଇସ୍‌ଲ୍ୟାଣ୍ଡ୍‌ର ବୈଦ୍ୟୁତିକ ଯାନର ବଜାର ପ୍ରବେଶ ୯% । ବୈଦ୍ୟୁତିକ ବ୍ୟବସାୟିକ ଯାନରେ ଫ୍ରାନ୍ସ୍‌ର ସର୍ବାଧିକ ୟୁରୋପୀୟ ବଜାର ଅଛି, ଯାହା ସମ୍ପୂର୍ଣ୍ଣ ବଜାରର ଅଧା । ଜୁଲାଇ ୨୦୦୭ର ରିପୋର୍ଟ୍ ଅନୁଯାୟୀ ରିହାତିର ଅନୁପସ୍ଥି ହେତୁ ଡେନ୍‌ମାର୍କ୍‌ର ବଜାର ପ୍ରବେଶ ୦.୧% । ଯୁକ୍ତରାଷ୍ଟ୍ର ଆମେରିକାର ୫୭୦,୦୦୦ଠାରୁ ଅଧିକ ହାଲୁକା ଯାନ ଅଛି, ଓ ସେଥିରୁ କାଲିଫର୍ଣ୍ଣିଆରେ ୪୮% ବା ୨୭୦,୦୦୦ଟି ଯାନ ଅଛି । ଜାପାନର ୧୪୭,୫୦୦ଟି ଯାନ ଅଛି । ଇତିହାସ ୨୦୦୫ ଓ ୨୦୦୯ ମଧ୍ଧ୍ୟରେ ଗଚ୍ଛିତ ହାଲୁକା ଯାନ ମୁଖ୍ୟତଃ ବ୍ୟାଟେରୀ ଚାଳିତ ଥିଲା, ଯାହା ୨୦୦୫ରେ ୧,୭୦୦ ୟୁନିଟ୍ ଓ ୨୦୦୯ରେ ୬,୦୦୦ ୟୁନିଟ୍ ଥିଲା । ୨୦୧୦ରେ ଏହି ସଂଖ୍ୟା ୧୨,୫୦୦କୁ ଛୁଇଁଥିଲା, ଯାହା ମଧ୍ଧ୍ୟରୁ ୩୫୦ଟି ଥିଲା ଆଭ୍ୟନ୍ତରୀଣ ଦ‌ହନ ଇଞ୍ଜିନ୍ । ବିଂଶ ଶତାବ୍ଦୀର ଆରମ୍ଭରେ, ବୈଦ୍ୟୁତିକ କାର୍‌ର ସୁବର୍ଣ୍ଣ ସମୟରେ ଗଛ୍ଛିତ ହାଲୁକା ଯାନର ସଂଖ୍ୟା ୩୦,୦୦୦ ଥିଲା । ପରେ ୨୦୧୦ ଡିସେମ୍ବରରେ ନିଶାନ୍ ଲିଫ୍ ଓ ଚେଭ୍ରୋଲେଟ୍ ବୋଲ୍ଟ୍‌ର ପ୍ରବେଶ, ମୁଖ୍ୟ ଉତ୍ପାଦନ‌କାରୀଙ୍କ ସାମୁହିକ ଉତ୍ପାଦନ ଫଳରେ, ହାଲୁକା ଯାନ ବିକ୍ରି ୨୦୧୧ରେ ୫୦,୦୦୦, ୨୦୧୨ରେ ୧୨୫,୦୦୦ ଓ ୨୦୧୩ରେ ୨୧୩,୦୦୦ ଛୁଇଁଥିଲା । ୨୦୧୪ରେ ମୋଟ ବିକ୍ରି ୩୧୫,୦୦୦ ଥିଲା, ଯାହା ୨୦୧୩ଠାରୁ ୪୮% ଅଧିକ ଥିଲା । ମାର୍ଚ୍ଚ ୨୦୧୪ରେ, ନର‌ୱେ ପ୍ରଥମ ଦେଶ ଥିଲା, ଯେଉଁଠାରେ ପ୍ରତି ୧୦୦ ଜଣରେ ଜଣେ ହାଲୁକା ଯାନ ଚଲାଉଥିଲେ । ପାଞ୍ଚ ବର୍ଷରେ, ମୁଖ୍ୟରାସ୍ତା ନ୍ୟାୟିକ ହାଲୁକା ଯାନର  ( - - ) ଜଗତ ସାରା ବିକ୍ରି ଦଶଗୁଣରୁ ଅଧିକ ଥିଲା, ଯାହା ୨୦୧୫ରେ ୫୬୫,୦୦୦ରୁ ଅଧିକ ଥିଲା ଓ ଏହା ୨୦୧୪ଠାରୁ ୮୦% ଅଧିକ ଥିଲା, ଯାହା ମୁଖ୍ୟତଃ ଚାଇନା ଓ ୟୁରୋପରେ ହୋଇଥିଲା  । ପ୍ରାୟ ୭୭୫,୦୦୦ ବୈଦ୍ୟୁତିକ ଯାନ ୨୦୧୬ରେ ବିକ୍ରି ହୋଇଥିଲା ଓ ନୂଆ ହାଲୁକା ଯାନର ଜଗତସାରା ବଜାର ଭାଗିଦାରୀ ୨୦୧୬ରେ ୦.୮୬% ଥିଲା, ଯାହା ୨୦୧୫ରେ ୦.୬୨% ଓ ୨୦୧୪ରେ ୦.୩୮% ଥିଲା ।
ପବନେଶ୍ୱର ମନ୍ଦିର କେଦାର-ଗୌରୀ ମନ୍ଦିର ଆଡକୁ ଜାଉଥିବା ସଡକର ବାମ ପାର୍ଶ୍ୱକୁ ପର୍ଶୁରାମେଶ୍ୱର ମନ୍ଦିରରୁ ୧୦୦ ମିଟର ପୂର୍ବର ଦୂରରେସ୍ଥିତ ହୋଇଛି । ମନ୍ଦିରରେ ଏକ ନୂଆ ପୂର୍ବାଟ ସହିତ ଏକ ବାହନ ରହିଛି, ଯାହା ପୂର୍ବ ଆଡକୁ ସାମ୍ନା କରିବାକୁ ପଡୁଛି । ପ୍ରେସିଡିଙ୍ଗ ଦେବତା ଗର୍ଭଗୃହ ଭିତରେ ଏକ ସର୍କୁଲର ଭିତରେ ଏକ ଶିବଲିଙ୍ଗମ ରହିଛି । ଏହା ଏକ ଜୀବିତ ମନ୍ଦିର ତିନି ଆଡକୁ ନିଜି ଆବାଶିୟ ଭବନ ଏବଂ ବଜାର ପରିଷରରେ ଘେରି ହୋଇରହିଛି ଓ ଦକ୍ଷିଣ ଆଡକୁସ୍ଥିତ ହୋଇଛି । ମନ୍ଦିରକୁ ପୁନଃନିର୍ମାଣ କିମ୍ବା ପୁନଃନିର୍ମିତ କରାଯାଇଥିଲା , କେବେ-କେବେ ଫେରାଇବା, ଯେପରି ଏହି ଭବନର ଦ୍ୱିତୀୟ ଚରଣର ଭବନର ଉପରେ ଦେଖା ଦେଇଥାଏ ।
କୃଷ୍ଣ ଚନ୍ଦ୍ର ଭୂୟାଁ, କଲିକତାରେ ଅବସ୍ଥାପିତ ଜଣେ ଓଡ଼ିଆ ଅଧ୍ୟାପକ, ଗବେଷକ ଏବଂ ସମାଲୋଚକ ।  "କଳିଙ୍ଗ ଯୁଦ୍ଧ"  ସମ୍ପର୍କରେ ସେ ଗବେଷଣା କରି, ବହୁ ତଥ୍ୟକୁ ଆଗକୁ ଆଣି ପାରିଛନ୍ତି । କୃଷ୍ଣ ଚନ୍ଦ୍ର, ୧୯୪୧ ମସିହା ଫେବୃୟାରୀ ୩ତାରିଖରେ ଯାଜପୁର ଜିଲ୍ଲାର ରାଉତସାହି ଗ୍ରାମରେ ଜନ୍ମଗ୍ରହଣ କରିଥିଲେ । ପଶ୍ଚିମବଙ୍ଗର ବିଭିନ୍ନ ସ୍ଥାନରେ ତାଙ୍କ ଛାତ୍ର ଜୀବନ ଓ ଅଧ୍ୟାପକ ଜୀବନ ଅତିବାହିତ ହୋଇଛି । ଛାତ୍ରଜୀବନରୁ ସେ ପଶ୍ଚିମବଙ୍ଗର ଓଡ଼ିଆ ଶ୍ରମିକମାନଙ୍କ ସଂସ୍ପର୍ଶରେ ଆସିଛନ୍ତି ଓ ସେମାନଙ୍କ ସହ ସାଂସ୍କୃତିକ ତଥା ସାଙ୍ଗଠନିକ ସ୍ଥରରେ ଜଡ଼ିତ ରହିଛନ୍ତି । କଲିକତାର ଉତ୍କଳ ଭବନ ନିକଟରେ ଉତ୍କଳମଣି ଗୋପବନ୍ଧୁ ଦାସଙ୍କ ପୂର୍ଣ୍ଣାବୟବ ପ୍ରତିମୂର୍ତ୍ତୀ ପ୍ରତିଷ୍ଠା ତଥା ପଣ୍ଡିତ ନୀଳକଣ୍ଠ ଦାସଙ୍କ ପ୍ରତିମୂର୍ତ୍ତୀ ପ୍ରତିଷ୍ଠା କରାଇବରେ ତାଙ୍କର ଭୂମିକା ରହିଛି । ଏହା ବ୍ୟତିତ, କଲିକତାର ବହୁ ଓଡ଼ିଆ ଅନୁଷ୍ଠାନ ସହ ସେ ଜଡ଼ିତ । ସାହିତ୍ୟ ସର୍ଜନା ଓଡ଼ିଆ ଭାଷା ଅଧ୍ୟାପନା ସାଙ୍ଗକୁ ସାହିତ୍ୟ ସର୍ଜନାରେ ମନୋନିବେଷ କରିଛନ୍ତି । ୧୯୬୦ ମସିହାରେ ଦୈନିକ  "କଳିଙ୍ଗ"  ପତ୍ରିକାର ରବିବାର ସାହିତ୍ୟ ପୃଷ୍ଠାରେ ତାଙ୍କର ପ୍ରଥମ ପ୍ରବନ୍ଧ ସ୍ଥାନ ପାଇଥିଲା । ପ୍ରବନ୍ଧର ଶିର୍ଷକ ଥିଲା  "ଭାରତରେ ଜନ୍ମ ବୃଦ୍ଧି ସମସ୍ୟା"  । ପରବର୍ତ୍ତୀ ସମୟରେ ତାଙ୍କର ବହୁ ଗବେଷଣା ଓ ସମାଲୋଚନାଧର୍ମୀ ପୁସ୍ତକ ପ୍ରକାଶ ପାଇଛି ।
ବେଲ୍ଲାମ୍ପାଲ୍ଲୀ ଏକ ଭାରତୀୟ ପୌରପାଳିକା   ଅଟେ । ଏହା ଆନ୍ଧ୍ର ପ୍ରଦେଶର ଆଦିଲବଦ୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ବେଲ୍ଲାମ୍ପାଲ୍ଲୀ ସହରର ମୋଟ ଜନସଂଖ୍ୟା ୬୬୬୬୦ ଅଟେ । ସେଥି ମଧ୍ୟରୁ ୫୦.୬୫% ଜଣ ପରୁଷ ହୋଇଥିବା ବେଳେ ୪୯.୩୫% ଜଣ ନାରୀ ଅଟନ୍ତି । ବେଲ୍ଲାମ୍ପାଲ୍ଲୀର ସାକ୍ଷରତା ହାର ୬୫.୦୮% ଅଟେ । ଏହା ଜାତୀୟ ହାରଠାରୁ ୦.୨୪% ପ୍ରତିଶତ କମ ଅଟେ । ସେଥିରୁ ୩୭.୦୮% ପ୍ରତିଶତ ପୁରୁଷ ଓ ୨୮.୦୦% ନାରୀ ଅଟନ୍ତି । ୧୦.୫୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତେଲୁଗୁ ବେଲ୍ଲାମ୍ପାଲ୍ଲୀର ସରକାରୀ ଭାଷା ଅଟେ ।
ବିଜୟ କୁମାର ମହାନ୍ତି  (ଜନ୍ମ: ୩ ଅକ୍ଟୋବର ୧୯୬୪) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଛନ୍ତି । ୨୦୦୯ ଓ ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଭୁବନେଶ୍ୱର ସେଣ୍ଟ୍ରାଲ  (ମଧ୍ୟ) ବିଧାନ ସଭା ନିର୍ବାଚନ ମଣ୍ଡଳୀରୁ ୧୪ଶ ଓ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ  । ଜନ୍ମ, ପରିବାର ଓ ଶିକ୍ଷା ବିଜୟ କୁମାର ମହାନ୍ତି ୧୯୬୪ ମସିହାର ଅକ୍ଟୋବର ୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପ୍ରେମାନନ୍ଦ ମହାନ୍ତି । ରାଜନୈତିକ ଜୀବନ ବିଜୟ କୁମାର ମହାନ୍ତି ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଛନ୍ତି ।
ଧର୍ମାଭରମ, ଅନନ୍ତପୁର ଏକ ଭାରତୀୟ ପୌରପାଳିକା   ଅଟେ । ଏହା ଆନ୍ଧ୍ର ପ୍ରଦେଶର ଆନନ୍ତପୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଧର୍ମାଭରମ, ଅନନ୍ତପୁର ୧୪.୪୧୪୯ ଉତ୍ତର ଅକ୍ଷାଂଶ ଓ ୭୭.୭୨୦୦ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୨୧୩ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଧର୍ମାଭରମ, ଅନନ୍ତପୁର ସହରର ମୋଟ ଜନସଂଖ୍ୟା ୧୦୩୪୦୦ ଅଟେ । ସେଥି ମଧ୍ୟରୁ ୫୧.୦୬% ଜଣ ପରୁଷ ହୋଇଥିବା ବେଳେ ୪୮.୯୪% ଜଣ ନାରୀ ଅଟନ୍ତି । ଧର୍ମାଭରମ, ଅନନ୍ତପୁରର ସାକ୍ଷରତା ହାର ୫୫.୫୪% ଅଟେ । ଏହା ଜାତୀୟ ହାରଠାରୁ ୯.୩୦% ପ୍ରତିଶତ କମ ଅଟେ । ସେଥିରୁ ୩୩.୨୭% ପ୍ରତିଶତ ପୁରୁଷ ଓ ୨୨.୨୭% ନାରୀ ଅଟନ୍ତି । ୧୨.୭୭% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତେଲୁଗୁ ଧର୍ମାଭରମ, ଅନନ୍ତପୁରର ସରକାରୀ ଭାଷା ଅଟେ ।
ରଘୁନାଥ ହେମ୍ବ୍ରମ  (୧ ସେପ୍ଟେମ୍ବର ୧୯୪୩ - ୧୬ ଜୁଲାଇ ୨୦୦୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ରଘୁନାଥ ଓଡ଼ିଶା ରାଜନୀତିରେ ଜନତା ଦଳ ଓ ଜନତା ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଚାରିଥର କାର୍ଯ୍ୟ କରିଥିଲେ । ୧୯୭୭, ୧୯୮୦, ୧୯୯୦ ଓ ୧୯୯୫ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ କରଞ୍ଜିଆ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୭ମ, ୮ମ, ୧୦ମ ଓ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ରଘୁନାଥ ହେମ୍ବ୍ରମ ୧୯୪୩ ମସିହାର ସେପ୍ଟେମ୍ବର ମାସ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବୀରସିଂହ ହେମ୍ବ୍ରମ । ତାଙ୍କର ଶିକ୍ଷାଗତ ଯୋଗ୍ୟତା ଥିଲା ଇତିହାସରେ ସ୍ନାତକୋତ୍ତର । ତାଙ୍କ ପତ୍ନୀଙ୍କ ନାମ ଫୁଲମତି ହେମ୍ବ୍ରମ । ରାଜନୈତିକ ଜୀବନ ରଘୁନାଥ ଓଡ଼ିଶା ରାଜନୀତିରେ ଜନତା ଦଳ ଓ ଜନତା ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଚାରିଥର କାର୍ଯ୍ୟ କରିଥିଲେ । ମୃତ୍ୟୁ ରଘୁନାଥ ୨୦୦୩ ମସିହାର ଜୁଲାଇ ମାସ ୧୬ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୫୯ବର୍ଷ ବୟସ ହୋଇଥିଲା ।
ବର୍ଣ୍ଣାନ୍ଧତା,  (ଇଂରାଜୀ ଭାଷାରେ ), କ‌ହିଲେ ରଙ୍ଗ ଦେଖିବାର ଅକ୍ଷମତା   ବା ବିଭିନ୍ନ ରଙ୍ଗ ଚିହ୍ନିବା ଅକ୍ଷମତାକୁ ବୁଝାଏ  । ଏହି ଦୋଷଦ୍ୱାରା ଶିକ୍ଷାଲାଭରେ ଅସୁବିଧା ହୁଏ । ଫଳ କିଣିଲା ବେଳେ, ଲୁଗା ବାଛିଲା ବେଳେ, ଟ୍ରାଫିକ ଲାଇଟ ପଢ଼ିବାରେ ସମସ୍ୟା ହୁଏ । ଏହି ସମସ୍ୟା ସାମାନ୍ୟ ହୋଇଥିବାରୁ ଲୋକମାନେ ଚଳେଇ ନିଅନ୍ତି । ସମ୍ପୁର୍ଣ୍ଣ ବର୍ଣ୍ଣାନ୍ଧତା   ଥିବା ଲୋକର ତୀକ୍ଷ୍‌ଣ ଦୃଷ୍ଟି ଅଭାବ   ଥାଇପାରେ । ଚକ୍ଷୁରେ ଥିବା ତିନି ସେଟ ବର୍ଣ୍ଣ ବା ରଙ୍ଗ ଚିହ୍ନଟକାରୀ ଜୀବକୋଷ କୋନ   ମଧ୍ୟରୁ ଏକ ବା ଏକାଧିକ କୋନର ବିକାଶରେ ତୃଟି ଥିଲେ ଏହି ସମସ୍ୟା ହୁଏ । ସାଧାରଣ ବର୍ଣ୍ଣାନ୍ଧତା ନିମନ୍ତେ ଉତ୍ତରଦାୟୀ ଜିନ   ଏକ୍ସ କ୍ରୋମୋଜୋମରେ   ଥିବା ହେତୁ ପରୁଷମାନଙ୍କର ମହିଳାଙ୍କ ଅପେକ୍ଷା ଅଧିକ ଏହି ସମସ୍ୟା ହୁଏ । ମହିଳାଙ୍କର ଦୁଇଟି ଏକ୍ସ କ୍ରୋମୋଜୋମ ଥିବା ହେତୁ ଗୋଟିକରେ ତୃଟି ଥିଲେ ଅନ୍ୟଟି ସେହି ତୃଟି ଭରଣା କରିଦିଏ, କିନ୍ତୁ ପୁରୁଷଙ୍କର ଗୋଟିଏ ଏକ୍ସ କ୍ରୋମୋଜୋମ ଥାଏ । ତେଣୁ ଏକ୍ସ କ୍ରୋମୋଜୋମଟି ଦୋଷଯୁକ୍ତ ଥିଲେ ପୁରୁଷଟି ବର୍ଣ୍ଣାନ୍ଧ ହୁଏ। ଅଧିକାଂଶ କ୍ଷେତ୍ରରେ ମହିଳାମାନେ ନିଜେ ବର୍ଣ୍ଣାନ୍ଧତା ରୋଗରେ ପୀଡ଼ିତ ନହୋଇ ରୋଗର ବାହକ ଭାବରେ କାମ କରନ୍ତି। ଅନ୍ୟ କାରଣ: ଆଖି, ଅପ୍ଟିକ ସ୍ନାୟୁ   ଓ ମସ୍ତିଷ୍କର   କିଛି ଅଂଶ ଉପରେ ରାସାୟନିକ ବା ଶାରୀରିକ ଆଘାତ ହେବା ଫଳରେ ଏହି ରୋଗ ହୁଏ । ଇସିହାରା ପରୀକ୍ଷାଦ୍ୱାରା   ଏହି ରୋଗ ନିର୍ଣ୍ଣୟ କରାଯାଏ; କିନ୍ତୁ ଅନ୍ୟ କେତେକ ପରୀକ୍ଷା ମଧ୍ୟ କରାଯାଇପାରେ । ବର୍ଣ୍ଣାନ୍ଧତା ରୋଗ ଆରୋଗ୍ୟସାଧ୍ୟ ନୁହେଁ । ରଙ୍ଗ ଚିହ୍ନିବା ନିମନ୍ତେ ପିଲାର ଶିକ୍ଷକ ପଢ଼େଇବା ପଦ୍ଧତି ବଦଳ କରି ଶିକ୍ଷାଦାନ କରିବାକୁ ପଡ଼େ । ଉଜ୍ଜ୍ୱଳ ଆଲୋକରେ ଲାଲ-ଶାଗୁଆ ବର୍ଣ୍ଣାନ୍ଧତା ଚିହ୍ନଟ କରିବା ନିମନ୍ତେ ବିଶେଷ ଧରଣର ଲେନ୍ସ ସାହାଯ୍ୟ କରେ । ରଙ୍ଗ ଚିହ୍ନିବା ପାଇଁ ମୋବାଇଲ ଆପ ସାହାଯ୍ୟ କରିପାରେ ।ଏବେ କିଛି ଚଷମା ନିର୍ମାତା ବର୍ଣ୍ଣାନ୍ଧତାକୁ ଅନେକ ମାତ୍ରାରେ ଦୂର କରୁଥିବାର ଦାବି କରନ୍ତି। ବର୍ଣ୍ଣାନ୍ଧ ବ୍ୟକ୍ତିମାନେ ବିଭିନ୍ନ ରଙ୍ଗ ଯେମିତି ସବୁଜ-ଲାଲ୍ ଭିତରେ ଫରକ ଜାଣି ପାରନ୍ତି ନାହିଁ ବିଶେଷତଃ କମ୍ ଆଲୋକରେ। ବର୍ଣ୍ଣାନ୍ଧତା ଚଷମା ପାଖାପାଖି ରଙ୍ଗମାନଙ୍କ ମଧ୍ୟବର୍ତ୍ତୀ କିଛି ଅଂଶକୁ ନିରୋଧ କରି ବର୍ଣ୍ଣାନ୍ଧତା ଦୂର କରିବାକୁ ଚେଷ୍ଟା କରେ। ଲାଲ‌-ଶାଗୁଆ ବର୍ଣ୍ଣାନ୍ଧତା ସର୍ବାଧିକ ଦେଖାଯାଏ, ଏହା ପରେ ଆସେ ନୀଳ-ହଳଦିଆ ବର୍ଣ୍ଣାନ୍ଧତା ଓ ସମ୍ପୁର୍ଣ୍ଣ ବର୍ଣ୍ଣାନ୍ଧତା । ଉତ୍ତର ୟୁରୋପ ବଂଶଧର ୮% ପୁରୁଷଙ୍କର ଓ ୦.୫% ମହିଳାଙ୍କର ଲାଲ-ଶାଗୁଆ ବର୍ଣ୍ଣାନ୍ଧତା ଥାଏ । ବାର୍ଦ୍ଧକ୍ୟରେ ରଙ୍ଗ ଦେଖିବା କ୍ଷମତା କମିଯାଏ । କେତେକ ଦେଶରେ କେତେକ ବୃତ୍ତି ନିମନ୍ତେ ବର୍ଣ୍ଣାନ୍ଧ ଲୋକ ଅଯୋଗ୍ୟ ହୁଅନ୍ତି । ପାଇଲଟ, ଟ୍ରେନ ଡ୍ରାଇଭର ଓ ସଶସ୍ତ୍ର ବଳମାନଙ୍କର ବର୍ଣ୍ଣ ଯୋଗ୍ୟତା ଆବଶ୍ୟକ ଥିବାରୁ ବର୍ଣ୍ଣାନ୍ଧତା ଥିଲେ ଅଯୋଗ୍ୟ ସାବ୍ୟସ୍ତ ହୁଅନ୍ତି । କଳ ଦକ୍ଷତା ଉପରେ ଏହାର ପ୍ରଭାବ ବିବାଦାତ୍ମକ ଅଛି । ଚିତ୍ରକଳା ଦକ୍ଷତାରେ ଏହାର ପ୍ରଭାବ ଥିବା ଜଣାଯାଏ ନାହିଁ ଓ ଅନେକ ପ୍ରସିଦ୍ଧ ଚିତ୍ରକର ବର୍ଣ୍ଣାନ୍ଧ ଥିବା ବିଶ୍ୱାସ କରାଯାଏ ।
ସୁଧାକର ନନ୍ଦ ଜଣେ ଓଡ଼ିଆ ଲେଖକ, ନାଟ୍ୟକାର ତଥା ରାଜନେତା, ଯିଏକି ୨୦୦୬ ମସିହାରେ ତାଙ୍କ ରଚିତ ପୁସ୍ତକ ସମ୍ଭବାମି ଯୁଗେ ଯୁଗେ ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଓ ୨୦୧୯ ମସିହାରେ ଓଡ଼ିଶା ସଙ୍ଗୀତ ନାଟକ ଏକାଡେମୀ ପୁରସ୍କାର ପାଇଥିଲେ । ତାଙ୍କ ରଚିତ ନାଟକଗୁଡ଼ିକ ଅଲ୍ ଇଣ୍ଡିଆ ରେଡିଓଦ୍ୱାରା ପ୍ରସାରିତ ହୋଇଛି ।
ଦାଲ୍ଲି-ରାଝାରା ଏକ ଭାରତୀୟ ପୌରପାଳିକା   ଅଟେ । ଏହା ଛତିଶଗଡ଼ର ଦୁର୍ଗ୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଦାଲ୍ଲି-ରାଝାରା ସହରର ମୋଟ ଜନସଂଖ୍ୟା ୫୦୬୧୫ ଅଟେ । ସେଥି ମଧ୍ୟରୁ ୫୧.୬୨% ଜଣ ପରୁଷ ହୋଇଥିବା ବେଳେ ୪୮.୩୮% ଜଣ ନାରୀ ଅଟନ୍ତି । ଦାଲ୍ଲି-ରାଝାରାର ସାକ୍ଷରତା ହାର ୬୭.୬୮% ଅଟେ । ଏହା ଜାତୀୟ ହାରଠାରୁ ୨.୮୪% ପ୍ରତିଶତ କମ ଅଟେ । ସେଥିରୁ ୩୯.୭୦% ପ୍ରତିଶତ ପୁରୁଷ ଓ ୨୭.୯୮% ନାରୀ ଅଟନ୍ତି । ୧୩.୫୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଦାଲ୍ଲି-ରାଝାରାର ସରକାରୀ ଭାଷା ଅଟେ ।
ଓନିକୋମାଇକୋସିସ , ଅନ୍ୟ ନାମ ଟିନିଆ ଅଙ୍ଗୁଇଅମ/   ଏକ ପ୍ରକାର କବକ ସଂକ୍ରମଣ   ଯାହା ନ‌ଖକୁ   ଆକ୍ରମଣ କରେ । ନ‌ଖ ରଙ୍ଗ ବଦଳି ହଳଦିଆ ବା ଧଳା ହୋଇଯାଏ, ମୋଟା ହୋଇଯାଏ ଓ ନ‌ଖ ସ୍ଥାନ‌ଚ୍ୟୁତ   ହୋଇଯାଏ । ଉଭୟ ପାଦ   ଓ ହାତ ନ‌ଖ   ସଂକ୍ରମିତ ହୁଅନ୍ତି କିନ୍ତୁ ପାଦ ନ‌ଖ ଅଧିକ ସଂକ୍ରମିତ ହୁଏ । ରୋଗ ଜଟିଳ ହେଲେ ଗୋଡ଼ ତଳ ଭାଗରେ ସେଲ୍ୟୁଲାଇଟିସ୍ ହୁଏ । ବିଭିନ୍ନ ପ୍ରକାରର କବକ ଏହି ଓନିକୋମାଇକୋସିସ, ଡର୍ମାଟୋଫାଇଟ   ଓ ଫୁସାରିଅମ   ସଂକ୍ରମଣ କରନ୍ତି । ଆଥଲେଟ ଫୁଟ    '  , ଅନ୍ୟାନ୍ୟ ନ‌ଖ ରୋଗ  , ପେରିଫେରାଲ ଭାସ୍କୁଲାର ଡିଜିଜ  , ଇମ୍ମ୍ୟୁନୋସପ୍ରେସନ   ଇତ୍ୟାଦି ଥିଲେ ଏହି ରୋଗ ସଙ୍କଟ ରହିବ । ନ‌ଖ ଚେହେରା ଦେଖି ଓ ଲାବୋରେଟରୀ ପରୀକ୍ଷା କରି ରୋଗ ନିର୍ଣ୍ଣୟ କରାଯାଏ । ଓନିକୋମାଇକୋସିସ ରୋଗର ଚିକିତ୍ସା ଆବଶ୍ୟକ ହୁଏନାହିଁ । ଆଣ୍ଟିଫଙ୍ଗାଲ ଔଷଧ  ମଧ୍ୟରେ ଟରବିନାଫାଇନ ପାଟିରେ ଦେଲେ ପ୍ରଭାବଶାଳୀ ହୁଏ କିନ୍ତୁ ଏହାଦ୍ୱାର ଯକୃତ ସମସ୍ୟା ସୃଷ୍ଟି ହୋଇପାରେ । ରୋଗା ନ‌ଖ ଠିକ ଭାବରେ କାଟିଦେଲେ ଉପ‌ଯୋଗୀ ହୁଏ । ସାଇକ୍ଲୋପାଇରକ୍ସ   ଥିବା ନେଲପଲିସ   ଏତେ ଉପକାର କରେନି । ଚିକିତ୍ସା କଲେ ମଧ୍ୟ ପ୍ରାୟ ଅଧା ରୋଗୀଙ୍କର ରୋଗ ଲେଉଟିଆସେ । ଚିକିତ୍ସା ପରେ ପୁରୁଣା ଜୋତା ବ୍ୟବ‌ହାର ନ‌କଲେ ଏହି ରୋଗ ସଙ୍କଟ କମିଯାଏ । ଜନସଂଖ୍ୟାର ୧୦% ଲୋକଙ୍କର ଏହି ରୋଗ ହୁଏ । ବୟସାଧିକ ଲୋକ ଅଧିକ ଆକ୍ରାନ୍ତ ହୁଅନ୍ତି । ମହିଳାଙ୍କ ଅପେକ୍ଷା ପୁରୁଷମାନେ ଅଧିକ ଆକ୍ରାନ୍ତ ହୁଅନ୍ତି । ସମୁଦାୟ ନ‌ଖ ରୋଗ ମଧ୍ୟରୁ ଅଧା ସଂଖ୍ୟକ ରୋଗ ଏହି ଓନିକୋମାଇକୋସିସ ଯୋଗୁ ହୁଏ । ସନ ୧୮୫୩ରେ ଜର୍ଜ ମେଇସନର   ପ୍ରଥମେ ଏହା କବକ ଯୋଗୁ ହେଉଥିବା ପ୍ରକାଶ କରିଥିଲେ ।
ଗ୍ରେଗୋରୀ ପାଞ୍ଜି ଅନୁସାରେ ୧୯ ଡିସେମ୍ବର ବର୍ଷର ୩୫୩ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୩୫୪ତମ  । ବର୍ଷ ଶେଷ ହେବା ପାଇଁ ଆଉ ୧୨ ଦିନ ବାକି ଅଛି ।
ପାଇକସାହି,ଓଡ଼ିଶାର ଅନୁଗୋଳ ଜିଲ୍ଲାର ଆଠମଲ୍ଲିକ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଆଠମଲ୍ଲିକ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୪୦ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ଜ୍ୟାକ‌ହ୍ୟାମର ଏସୋଫେଗସ, ପୂର୍ବରୁ ନଟକ୍ରାକର ଏସୋଫେଗସ ଭାବରେ ଜଣାଶୁଣା, ଏପରି ଏକ ଅବସ୍ଥା ଯେଉଁଥିରେ ଗ୍ରାସନଳୀ ବା ଏସୋଫ୍ୟାଗସ୍ର ଅତ୍ୟଧିକ ଶକ୍ତିଶାଳୀ ସଂକୋଚନ ହୋଇଯାଏ । ଏହାର ଲକ୍ଷଣ ମଧ୍ୟରେ ଗିଳିବା ଅସୁବିଧା, ଖାଦ୍ୟ ବାହାରିଆସିବା, ବୁକୁଜ୍ୱାଳା ଏବଂ ଛାତି ଯନ୍ତ୍ରଣା ହୋଇପାରେ । ରୋଗ ଜଟିଳ ହେଲେ କ୍ୱଚିତ୍ ଆଚାଲାସିଆ ହୋଇପାରେ । ଏହାର କାରଣ ଜଣା ପଡିନାହିଁ। । ସଙ୍କଟକାରକ ଗୁଡ଼ିକ ମଧ୍ୟରେ ମେଦବହୁଳତା ଏବଂ ଗାସ୍ଟ୍ରୋଏସିଫେଜିଆଲ ରିଫ୍ଲକ୍ସ ଡିଜିଜ ବା ହୋଇପାରେ । ଏସୋଫେଗସ ସଂକୋଚନ ଶକ୍ତି ଅତ୍ୟଧିକ ଥିଲେ ମଧ୍ୟ ସମନ୍ୱିତ ରହିଥାଏ । ଗ୍ରାସନଳୀ ମାନୋମେଟ୍ରି ସାହାଯ୍ୟରେ ଦୂରବର୍ତ୍ତୀ ସଙ୍କୋଚନ ଇଣ୍ଟେଗ୍ରାଲ ୮,୦୦୦ ମିମି ପାରଦ ବା ୨୨୦ ମିମି ପାରଦରୁ ଚାପ ଅଧିକ ଥିଲେ ଏହି ରୋଗ ନିର୍ଣ୍ଣୟ କରାଯାଏ । ଆଚାଲାସିଆ ଏବଂ ବିକ୍ଷିପ୍ତ ଗ୍ରାସନଳୀ ଡିଫ୍ୟୁଜ୍ ଏସୋଫେଜାଲ୍ ସ୍ପାଜମ୍ ସହିତ ଏହା ଏକ ପ୍ରକାର ଗ୍ରାସନଳୀ ପ୍ରଚଳନ ରୋଗ । ଚିକିତ୍ସା ବିକଳ୍ପଗୁଡ଼ିକରେ ପ୍ରୋଟନ୍ ପମ୍ପ ଇନହିବିଟର, କ୍ୟାଲସିୟମ୍ ଚ୍ୟାନେଲ୍ ବ୍ଲକର୍ସ, ନାଇଟ୍ରେଟ୍ସ, ହାୟୋସିନ୍ ବ୍ୟୁଟାଇଲବ୍ରୋମାଇଡ, ଆଣ୍ଟିଡିପ୍ରେସାଣ୍ଟ, ସ୍ଫିତ ଗ୍ରାସନଳୀ ଏବଂ ସର୍ଜରୀ ଅନ୍ତର୍ଭୁକ୍ତ ହୋଇପାରେ; ତଥାପି, ଏଗୁଡିକୁ ସମର୍ଥନ କରିବାର ସଠିକ ପ୍ରମାଣ ନାହିଁ । ପ୍ରାୟତଃ ନିର୍ଦ୍ଦିଷ୍ଟ ପଦକ୍ଷେପ ବିନା ଏହି ରୋଗର ସ୍ୱୟଂ ସମାଧାନ ହୁଏ । ଏହା ଏକ ବିରଳ ରୋଗ ଅଟେ । ଏହା ମୁଖ୍ୟତ ୬୦ ବର୍ଷରୁ ଅଧିକ ବୟସ୍କ ଲୋକମାନଙ୍କୁ ପ୍ରଭାବିତ କରିଥାଏ । ପୁରୁଷ ଏବଂ ସ୍ତ୍ରୀ ସମାନ ଭାବରେ ବାରମ୍ବାର ପ୍ରଭାବିତ ହୁଅନ୍ତି । ଏହି ଅବସ୍ଥା ପ୍ରଥମେ ୧୯୭୦ ଦଶକରେ ବର୍ଣ୍ଣନା କରାଯାଇଥିଲା ।  "ନଟକ୍ରାକର ଏସୋଫାଗସ୍"  ବର୍ଦ୍ଧିତ ଚାପ ଯୋଗୁ ହୋଇଥାଏ ଯାହା ଯାନ୍ତ୍ରିକ ନଟକ୍ରାକର ଭଳି ଚାପ ସୃଷ୍ଟି କରୁଥିବାରୁ ଏହି ତୁଳନାତ୍ମକ ଶବ୍ଦ ବ୍ୟବ‌ହାର କରାଯାଇଛି ।
ମା ମଙ୍ଗଳା ମା ମନ୍ଦିର ରାୟଗଡ଼ା ସହରର ରାଣୀଗୁଡା ଅଞ୍ଚଳରେ ଅବସ୍ଥିତ । ସୁନ୍ଦର କାରୁକାର୍ଯ୍ୟରେ ଶୋଭିତ ଏହି ମନ୍ଦିରରେ ମା ମଙ୍ଗଳା, ହନୁମାନ, ମା ସଙ୍କଟ ତାରିଣୀ ଓ ଭଗବାନ ରାମ ପୂଜା ପାଆନ୍ତି । ଏତଦ୍ ବ୍ୟତୀତ ଭଗବାନ ଶିବଙ୍କର ମଧ୍ୟ ଆରାଧନା କରାଯାଏ । ଇତିହାସ ୦୩.୦୯.୨୦୦୯ ମସିହାରେ ମନ୍ଦିରଟି ପ୍ରତିଷ୍ଠିତ । ସ୍ଥାନୀୟ ବାସିନ୍ଦା ମଦନ ମୋହନ ମିଶ୍ର ଏହାର ପ୍ରତିଷ୍ଠାତା । ପର୍ଯ୍ୟଟନ ଆକର୍ଷଣ ଜିଲ୍ଲା ମୁଖ୍ୟାଳୟଠାରୁ ପ୍ରାୟ ୨ କି.ମି. ଏବଂ ହାତୀପଥର ନିକଟରେ ଅବସ୍ଥିତ ଏହି ମନ୍ଦିର ଏକ ପର୍ଯ୍ୟଟନ ଆକର୍ଷଣ ଅଟେ । ପର୍ଯ୍ୟଟକ ତଥା ଭକ୍ତମାନେ ଏଠାକୁ ବିଶେଷ ଭାବେରେ ମଙ୍ଗଳବାରରେ ବହୁସଂଖ୍ୟାରେ ଆସିଥାନ୍ତି । ମନ୍ଦିରରେ ପାଳିତ ହେଉଥିବା ପର୍ବ ମଧ୍ୟରେ ମହାଷ୍ଟମୀ, ଦଶହରା, ଶିବରାତ୍ରି, ରାମ ନବମୀ ଓ ପଣା ସଂକ୍ରାନ୍ତି ଅନ୍ୟତମ ।
ପଲ୍ଲିକୋଣ୍ଡା ଏକ ଭାରତୀୟ ସହର ପଞ୍ଚାୟତ   ଅଟେ । ଏହା ତାମିଲନାଡୁର ବେଲ୍ଲୋରେ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପଲ୍ଲିକୋଣ୍ଡା ସହରର ମୋଟ ଜନସଂଖ୍ୟା ୨୦୬୭୮ ଅଟେ । ସେଥି ମଧ୍ୟରୁ ୫୦.୮୮% ଜଣ ପରୁଷ ହୋଇଥିବା ବେଳେ ୪୯.୧୨% ଜଣ ନାରୀ ଅଟନ୍ତି । ପଲ୍ଲିକୋଣ୍ଡାର ସାକ୍ଷରତା ହାର ୭୩.୦୫% ଅଟେ । ଏହା ଜାତୀୟ ହାରଠାରୁ ୮.୨୧% ପ୍ରତିଶତ କମ ଅଟେ । ସେଥିରୁ ୪୦.୫୨% ପ୍ରତିଶତ ପୁରୁଷ ଓ ୩୨.୫୩% ନାରୀ ଅଟନ୍ତି । ୧୦.୯୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତାମିଲ ପଲ୍ଲିକୋଣ୍ଡାର ସରକାରୀ ଭାଷା ଅଟେ ।
ଗ୍ରେଗୋରୀ ପାଞ୍ଜି ଅନୁସାରେ ୨୪ ଜାନୁଆରୀ ବର୍ଷର ୨୪ତମ ଦିବସ ଅଟେ । ବର୍ଷ ଶେଷ ହେବା ପାଇଁ ଆଉ ୩୪୧ ଦିନ ବାକି ଅଛି  ଅଧିବର୍ଷ ଗୁଡ଼ିକରେ ୩୪୨ ଦିନ   ।
ବିନି ଅରୋଡ଼ା ଧୂପର  (ଜନ୍ମ: ୨୮ ଜୁନ ୧୯୯୧) ଜଣେ ଭାରତୀୟ ଅଭିନେତ୍ରୀ, ଯିଏକି ମୁଖ୍ୟତଃ ହିନ୍ଦୀ ଦୂରଦର୍ଶନ ଧାରାବାହିକରେ କାମ କରନ୍ତି  । ସେ କସ୍ତୁରୀ ଧାରାବାହିକ ଜରିଆରେ ଅଭିନୟ ଜଗତରେ କାମ କରିବା ଆରମ୍ଭ କରିଥିଲେ । ଏହାପରେ ସେ କୁଛ୍ ଇଜ୍ ତାରା ଓ ଆଠୱାନ୍ ବଚନରେ ଅଭିନୟ କରିଥିଲେ । ସେ ମାତା ପିତାଃ କେ ଚାରଣୋଁ ମେଁ ସ୍ୱର୍ଗ, ଶୁଭ ବିବାହ ଓ ଇତ୍‌ନା କରୋ ନା ମୁଝେ ପ୍ୟାର୍ ଭଳି କାର୍ଯ୍ୟକ୍ରମରେ ପ୍ରମୁଖ ଭୂମିକା ଗ୍ରହଣ କରିଥିଲେ । ସେ କଲର୍ସ ଟିଭିରେ ପ୍ରସାରିତ ଧାରାବାହିକ ଲାଡୋ-ବୀରପୁର କି ମର୍ଦାନୀରେ ଜୁହି ସେଠୀ ଭୂମିକାରେ କାମ କରିଥିଲେ । ବ୍ୟକ୍ତିଗତ ଜୀବନ ଅରୋଡ଼ା ୨୦୧୬ ମସିହାର ନଭେମ୍ବର ୧୬ ତାରିଖରେ ଦିଲ୍ଲୀରେ ଅଭିନେତା ଧୀରଜ ଧୂପଙ୍କୁ ବିବାହ କରିଥିଲେ । ସେମାନେ ୨୦୦୯ ମସିହାରେ ମାତା ପିତା କେ ଚାରଣୋଁ ମେଁ ସ୍ୱର୍ଗରେ ଏକାଠି କାମ କରିଥିଲେ । ଅପ୍ରେଲ ୨୦୨୨ରେ, ତାଙ୍କର ସନ୍ତାନ ଜନ୍ମ ବିଷୟ ସେମାନେ ଘୋଷଣ କରିଥିଲେ । ୧୦ ଅଗଷ୍ଟ ୨୦୨୨ରେ, ଏହି ଦମ୍ପତିଙ୍କର ପୁଅ ଜନ୍ମ ହୋଇଥିଲା । ଅଭିନୟ ଜୀବନ ସେ ଅଳ୍ପ ବୟସରୁ ଅଭିନୟ ଜଗତରେ କାମ କରିବା ଆରମ୍ଭ କରିଥିଲେ । ୧୬ ବର୍ଷ ବୟସରେ ସେ ଦୂରଦର୍ଶନରେ କାମ କରିବା ଆରମ୍ଭ କରିଥିଲେ । ଷ୍ଟାର୍ ପ୍ଲସ୍, ସୋନି ଟିଭି, କଲର୍ସ ଟିଭି ଓ ଲାଇଫ୍ ଓକେ ଭଳି ଭଳି ଚେନାଲ୍‌ରେ କାମ କରିଛନ୍ତି । ବିନ୍ଦାସ୍ ଟିଭିରେ ସେ ୟେ ହୈ ଆଶିକି ଧାରାବାହିକରେ କାମ କରିଥିଲେ । ୨୦୧୬ ମସିହାରେ, ସେ ଧନକ କଥାଚିତ୍ରରେ କାମ କରିଥିଲେ । ସେ ପତି ପତ୍ନୀ ଔର୍ ଓ ୱେବ୍ ସିରିଜ୍‌ରେ କାମ କରିଥିଲେ ।
ହଳଦୀ କୁକୁମ, କିମ୍ବା ହଳଦୀ କୁଙ୍କୁମ ଉତ୍ସବ ହେଉଛି ଭାରତରେ ଏକ ସାମାଜିକ ଉତ୍ସବ ଯେଉଁଥିରେ ବିବାହିତ ମହିଳାମାନେ ଦଳଦୀ ଏବଂ କୁମକୁମ ପରସ୍ପରକୁ ବାଣ୍ଟିଥାନ୍ତି । ହଳଦୀ ଏବଂ କୁଙ୍କୁମ ହେଉଛି ବିବାହିତ ସ୍ତ୍ରୀମାନଙ୍କର ବୈବାହିତ ଜୀବନର ପ୍ରତୀକ ଏବଂ ଏହି ଉତ୍ସବରେ ସେମାନେ ସ୍ୱାମୀମାନଙ୍କର ଦୀର୍ଘ ଜୀବନ କାମନା କରିଥାନ୍ତି । ଏହି ଉତ୍ସବଟି ମୁଖ୍ୟତଃ ଭାରତର ପଶ୍ଚିମରେ ଅବସ୍ଥିତ ରାଜ୍ୟମାନଙ୍କର କେତେକାଞ୍ଚଳରେ ପ୍ରଚଳିତ । ମହାରାଷ୍ଟ୍ର, କର୍ଣ୍ଣାଟକ, ଗୁଜରାଟ, ରାଜସ୍ଥାନ ଏବଂ ଗୋଆରେ ଏହି ଉତ୍ସବ ବିଶେଷ ଲୋକପ୍ରିୟ । ତାମିଲନାଡ଼ୁରେ, ଏହି ଉତ୍ସବ ଆଦିପେରୁକ୍କୁ ବା ଆଦି ମୌସୁମୀ ଉତ୍ସବ ନାମକ ଏକ ତାମିଲ ହିନ୍ଦୁ ପର୍ବ ଭାବରେ ପାଳନ କରାଯାଏ । ଅଷ୍ଟାଦଶ ଶତାବ୍ଦୀରୁ ଚାଲି ଆସୁଥିବା ଏହି ପର୍ବଟି ତାମିଲ ପଞ୍ଜିକାର ଆଦି ମାସରେ  (ଜୁଲାଇ ଓ ଅଗଷ୍ଟର ମଧ୍ୟଭାବ) ପଡ଼ିଥାଏ  । ବିବାହିତ ମହିଳାମାନେ ବନ୍ଧୁ, ସମ୍ପର୍କୀୟ ଏବଂ ନୂତନ ପରିଚିତମାନଙ୍କୁ ଆନନ୍ଦ ଏବଂ ମଜାଦାର ପରିବେଶରେ ଭେଟିବାକୁ ଆମନ୍ତ୍ରଣ କରଥାନ୍ତି । ଏହି ପରିପ୍ରେକ୍ଷୀରେ, ଚୁଡ଼ି, ମିଠା, ଫୁଲ, ପାନ, ବାଦାମ ଏବଂ ନଡ଼ିଆ ଆଦି ବଣ୍ଟନ କରିଥାନ୍ତି । ଏହି ଉତ୍ସବଟି ବିଭିନ୍ନ ଶ୍ରାବଣ ମାସର ଶୁକ୍ରବାରରେ, ଦୀପାବଳି ସମୟରେ ଏବଂ ସଂକ୍ରାନ୍ତି ସମୟରେ ମୁଖ୍ୟତଃ ପାଳନ କରାଯାଇଥାଏ ।
ସିଜୋଟାଇପାଲ ବ୍ୟକ୍ତିତ୍ୱ ରୋଗ  (ଇଂରାଜୀ ଭାଷାରେ / ) ଏକ ପ୍ରକାର ମାନସିକ ରୋଗ ଯେଉଁଥିରେ ଘନିଷ୍ଠ ସମ୍ପର୍କରେ ଦୀର୍ଘକାଳ ରହିଲେ ଅସନ୍ତୋଷ ସ‌ହିତ ବିଚିତ୍ର ଆଚରଣ କରୁଥିବା ଦେଖାଯାଏ  । ଏଥିରେ ରୋଗୀ ସନ୍ଦେହୀ, ଅସାଧାରଣ ପୋଷାକ ପିନ୍ଧିବା ଏବଂ ଅନ୍ଧବିଶ୍ୱାସୀ ହୋଇପାରେ  ସେହିମାନଙ୍କ ମଧ୍ୟରୁ ଅଳ୍ପ ସଂଖ୍ୟକ ସିଜୋଫ୍ରେନିଆର ବିକାଶ କରନ୍ତି । ପାରିବାରିକ ଇତିହାସ ଥିଲେ ଏହି ରୋଗ ସଙ୍କଟ ରହେ । ମାନସିକ ଚାପ ଯୋଗୁ ଲକ୍ଷଣଗୁଡ଼ିକର ଅବନତି ହୋଇପାରେ । ଏହା ଏକ କ୍ଲଷ୍ଟର  'ଏ'  ବ୍ୟକ୍ତିତ୍ୱ ବ୍ୟାଧି, ଯେଉଁଥିରେ ଏକବାଗିଆ ବ୍ୟବ‌ହାର କରିବା ଦେଖାଯାଏ । ରୋଗୀର ସଂସ୍କୃତିକୁ ଧ୍ୟାନରେ ରଖି ରୋଗ ନିର୍ଣ୍ଣୟ କରିବା ଆବଶ୍ୟକ  ଚିକିତ୍ସାରେ ସାଧାରଣତଃ ପରାମର୍ଶ ଦିଆଯାଏ । ଲୋକମାନେ ବ୍ୟକ୍ତିତ୍ୱ ପରିବର୍ତ୍ତନ ଅପେକ୍ଷା ଉଦ୍‌ବେଗ କିମ୍ବା ଉଦାସୀନତା ପାଇଁ ସାହାଯ୍ୟ ମାଗନ୍ତି । ଜନସଂଖ୍ୟାର ଏହା ପ୍ରାୟ ୦.୬ରୁ ୪.୬% ଲୋକଙ୍କୁ ପ୍ରଭାବିତ କରିଥାଏ । ପ୍ରାରମ୍ଭ ଯୁବାବସ୍ଥାରେ ଏହା ଆରମ୍ଭ ହୁଏ । ନାରୀମାନଙ୍କ ଅପେକ୍ଷା ପୁରୁଷମାନେ ଅଧିକ ପ୍ରଭାବିତ ହୁଅନ୍ତି   "ସିଜୋଟାଇପ୍"  ଶବ୍ଦ ୧୯୫୬ମସିହାରେ ସାଣ୍ଡୋର ରାଡୋଙ୍କଦ୍ୱାରା ବ୍ୟବହୃତ ହୋଇଥିଲା ।
ରବର୍ଟ ହିଲ୍  (ଜନ୍ମ:୨ ଅପ୍ରେଲ ୧୮୯୯)ତାଙ୍କର ଅନ୍ୟ ନାମ ହେଲା ରବିନ୍ ହିଲ୍ ସେ ଜଣେ ବ୍ରିଟେନ୍ର ଉଦ୍ଭିଦ ଜିବରସାୟନବିଦ୍ ଥିଲେ  । ଯିଏ ୧୯୩୯ରେ ପ୍ରମାଣ କରିଥିଲେ କି  ' '  , ପ୍ରମାଣ କରିଥିଲା କି ବାହାରେ ରେ ଓ ତାଙ୍କର ବାହୁତ ଅବଦାନ ଅଛି - ଏବଂ ଉପରେ । ବାଲ୍ୟ ଜୀବନୀ ସେ ସହରର , ରେ ଜନ୍ମ ଗ୍ରହଣ କରିଥିଲେ । ସେ ତାଙ୍କର ପ୍ରଥମ ଶିକ୍ଷା ରୁ ପାଇଥିଲେ ଯେଉଥି ସେ ଜିବବିଜ୍ଞାନ ଓ ଗଣିତ ଜ୍ୟାତିଷ ଉପରେ ଅଧ୍ୟ୍ୟୟନ କଲେ ଓ , ରେ ସେ ପଢ଼ିଲେ । କର୍ମ ଜୀବନୀ ୧୯୯୨ ସେ ର ଜିବରସାୟନବିଦ୍ ବିଭାଗରେ ଯୋଗ ଦେଲେ । ସେ ସେଥି ସିଧା ଉପରେ ଗବେଷଣା ଆରମ୍ବ କଲେ । ୧୯୩୨ରେ ସେ ଉଦ୍ଭିଦ ଜିବରସାୟନବିଦ୍ ଓ ଏବଂ ଉପରେ କାମ ଆରମ୍ବ କଲେ ଓ ଉଦ୍ଭାବନ କଲେ ।
ଭାରତୀୟ ସଂସଦର ତଳ ସଦନ ଲୋକ ସଭାର ୧୦ମ ଲୋକ ସଭାପାଇଁ ୧୯୯୧ ମସିହାରେ ସାଧାରଣ ଅନୁଷ୍ଠିତ ହୋଇଥିଲା । ଏହି ଲୋକ ସଭାର କାର୍ଯ୍ୟକାଳ ଥିଲା ୨୦ ଜୁନ ୧୯୯୧ରୁ ୧୦ ମଇ ୧୯୯୬ । ଏହି ଲୋକ ସଭା ପାଇଁ ୧୯୯୧ ମସିହାରେ ମଇ-ଜୁନ ମାସରେ ନିର୍ବାଚନ ଅନୁଷ୍ଠିତ ହୋଇଥିଲା । ୧୯୯୧ର ସାଧାରଣ ନିର୍ବାଚନ ପରେ ରାଜ୍ୟ ସଭାର ୪ ଜଣ ସଦସ୍ୟ ଲୋକ ସଭାକୁ ମନୋନୀତ ହୋଇଥିଲେ । ଏହି ଲୋକ ସଭାରେ କଂଗ୍ରେସ ଦଳ ସମୁଦାୟ ୨୪୭ଟି ଆସନ ଗ୍ରହଣ କରିଥିଲା, ଯାହାକି ପୂର୍ବ ଲୋକ ସଭା ଅର୍ଥାତ ୯ମ ଲୋକ ସଭାଠାରୁ ୪୭ଟି ଆସନ ଅଧିକ ଥିଲା । ଏହି ନିର୍ବାଚନ ପରେ କଂଗ୍ରେସ ଦଳ ସଂଖ୍ୟାଗରିଷ୍ଠତା ହାସଲ କରିବା ପରେ ପି. ଭି. ନରସିଂହ ରାଓ ଭାରତର ପ୍ରଧାନମନ୍ତ୍ରୀ ଭାବରେ ଦାୟିତ୍ୱ ନେଇଥିଲେ । ତାଙ୍କର କାର୍ଯ୍ୟକାଳ ଥିଲା ୨୧ ଜୁନ ୧୯୯୧ରୁ ୧୬ ମଇ ୧୯୯୬ । ଏହାପରେ ୧୧ଶ ଲୋକ ସଭା ୧୯୯୬ ମସିହା ସାଧାରଣ ନିର୍ବାଚନ ପରେ ୧୫ ମଇ ୧୯୯୬ରେ ଗଠିତ ହୋଇଥିଲା ।
ଜାନକୀ ଅମ୍ମାଲ ଏଡାଭଲେଥ କକ୍କଟ  ୪ ନଭେମ୍ବର ୧୮୯୭   ୭ ଫେବୃଆରୀ ୧୯୮୪  ଜଣେ ଭାରତୀୟ ମହିଳା ଉଦ୍ଭିଦ ବିଜ୍ଞାନ ବିଶେଷଜ୍ଞ ଥିଲେ ଯିଏ ସାଇଟୋଜେନେଟିକ୍ସ ଓ ଭୁଗୋଳ ସମ୍ବନ୍ଧରେ ଅନେକ ବୈଜ୍ଞାନିକ ଗବେଷଣା କରିଥିଲେ । ତାଙ୍କର ଉଲ୍ଲେଖନୀୟ ଅବଦାନ ବାଇଗଣ ଓ ଆଖୁ ଉପରେ ପର୍ଯ୍ୟବସିତ ଥିଲା । କେରଳରୁ ସେ ଅନେକ ମୂଲ୍ୟବାନ ଔଷଧୀୟ ବୃକ୍ଷ ସଂଗ୍ରହ କରିଥିଲେ । ପ୍ରାକ ଜୀବନ କେରଳର ତଲସେରିରେ  (ପୁରୁଣା ତେଲିଚେରି) ଜାନକୀ ଆମ୍ମାଲ ୧୮୯୭ ମସିହାରେ ଜନ୍ମ ଗ୍ରହଣ କରିଥିଲେ  । ତାଙ୍କର ପିତା ଦିବାନ ବାହାଦୂରଏଡାଭାଲେଥ କକ୍କଟ କ୍ରିଷ୍ନନ ମାନ୍ଦ୍ରାଜ ପ୍ରେସିଡେନ୍ସିରେ ସବ ଜଜ ଥିଲେ । ତାଙ୍କର ୬ ଭାଇ ଓ ୫ ଭଉଣୀ ଥିଲେ । ପରିବାରରେ ଝିଅମାନଙ୍କୁ ବୌଦ୍ଧିକ ଚିନ୍ତାଧାରା ଓ ସୂକ୍ଷ୍ମ କଳା ବିଷୟରେ ଆଗେଇବାକୁ ଉତ୍ସାହିତ କରାଯାଉଥିଲା । ତେଲିଚେରିରେ ସ୍କୁଲ ଶିକ୍ଷା ସମାପ୍ତ ହେବା ପରେ କୁଇନ୍ସମେରୀ କଲେଜରୁ ସ୍ନାତକ ହେଲେ ଓ ୧୯୨୧ ମସିହାରେ ପ୍ରେସିଡେନ୍ସି କଲେଜରୁ ପ୍ରାଣୀ ବିଜ୍ଞାନରେ ସମ୍ମାନ ଲାଭ କଲେ । ତାଙ୍କର ଶିକ୍ଷକମାନଙ୍କର ଉପଦେଶ ଅନୁସାରେ ସେ ସାଇଟୋଜେନେଟିକ୍ସ ପଢ଼ିବାକୁ ସ୍ଥିର କଲେ । ବୃତ୍ତି ଜାନକୀ ମାଡ୍ରାସର  (ଆଧୁନିକ ଚେନ୍ନଇ) ମହିଳା ଖ୍ରୀଷ୍ଟିଆନ କଲେଜରେ ଶିକ୍ଷା ଦାନ କରି ୧୯୨୫ ମସିହାରେ ଆମେରିକାର ମିସିଗାନ ୟୁନିଭରସିଟିରୁ ମାସ୍ଟର ଡିଗ୍ରୀ ପାଇଲେ  । ସେଠାରୁ ଫେରି ସେହି ମହିଳା କଲେଜରେ ଶିକ୍ଷା ଦାନ ଜାରି କଲେ । ଆଉ ଥରେ ଓରିଏଣ୍ଟାଲ ବାର୍ବୋର ଫେଲୋ ପାଇ ମିସିଗାନ ଯାଇ ୧୯୩୧ ମସିହାରେ ଡି.ଏସ.ସି. ଡିଗ୍ରୀ ଲାଭ କଲେ । ସେଠାରୁ ଫେରିବା ପରେ ତିଭାନ୍ଦ୍ରମର ମହାରାଜା ବିଜ୍ଞାନ କଲେଜରେ ପ୍ରଫେସର ରୂପେ ୧୯୩୨ରୁ ୧୯୩୪ ପର୍ଯ୍ୟନ୍ତ କାମ କଲେ । କୋଏମ୍ବାଟୁରର ସୁଗରକେନ ବ୍ରିଡିଙ୍ଗ ଅନୁସ୍ଠାନରେ ସେ ଜେନେଟିସିସ୍ଟ ରୂପେ ୧୯୩୪ରୁ ୧୯୩୯ ପର୍ଯ୍ୟନ୍ତ କାମ କଲେ । ଇଂଲଣ୍ଡର ଜନ୍ ଇନ୍ନେସ୍ ହର୍ଟିକଲଚରାଲ୍ ଇନସ୍ଟିଚ୍ୟୁଟରେ ସେ ସହାୟକ ସାଇଟୋଲଜିଷ୍ଟ ରୂପେ ୧୯୪୦ରୁ ୧୯୪୫ ପର୍ଯ୍ୟନ୍ତ କାମ କଲେ । ତା ପରେ ରୟଲ ହର୍ଟିକଲଚରାଲ୍ ସୋସାଇଟି, ବିସଲେରେ ସାଇଟୋଲୋଜସ୍ଟ ରୁପେ ୧୯୪୫ରୁ ୧୯୫୧ ପର୍ଯ୍ୟନ୍ତ କାମ କଲେ । ଜବାହରଲାଲ ନେହେରୁଙ୍କର ନିମନ୍ତ୍ରଣ ପାଇ ସେ ୧୯୫୧ରେ ବୋଟନିକାଲ ସର୍ଭେ ଅଫ ଇଣ୍ଡିଆ ଅନୁଷ୍ଠାନକୁ ପୁନଃସ୍ଥାପନ କରିବାକୁ ଭାରତ ଫେରି ଆସିଲେ । ସନ୧୯୫୨ରେ ସେ ଅଫିସର ଅନ ସ୍ପେସିଆଲ ଡ୍ୟୁଟି ପଦବୀରେ ଯୋଗଦାନ କରି ଶେଷରେ ଡାଇରେକ୍ଟର ଜେନେରାଲ୍ ହେଲେ । ଆମ୍ମାଲ ଅନେକ୍ ଇଣ୍ଟରଜେନେଟିକ ହାଇବ୍ରିଡ  ( ,) ତିଆରି କରିଥିଲେ  । ଏହି କାମ ଗୁଡ଼ିକ ଯୁଗାନ୍ତକାରୀ ଥିଲା । ପରେ ଭାରାତ ସରକାର ଅଧିନରେ ସେଣ୍ଟ୍ରାଲ ବୋଟନିକାଲ୍ ଲାବୋରେଟରୀର ମୂଖ୍ୟ ହେଲେ, ଜାମ୍ମୁର ରିଜିଓନାଲ ରିସର୍ଚ୍ଚ ଲାବରେ ଅଫିସର ଅନ ସ୍ପେସିଆଲ ଡ୍ୟୁଟି ଥିଲେ । ଟ୍ରମ୍ବେର ଭାବା ଆଟମିକ ଅନୁଷ୍ଠାନରେ କାମ କରିବା ପରେ ୧୯୭୦ରେ ଏମେରିଟସ୍ ସାଇଣ୍ଟିଷ୍ଟ ଭାବେ ମାଡ୍ରାସର ସେଣ୍ଟର ଫର ଆଡଭାନ୍ସଡ ଷ୍ଟଡି ଅନୁଷ୍ଠାନରେ ଯୋଗ ଦେଲେ । ମାଡ୍ରାସ ନିକଟରେ ଅବସ୍ଥିତ ମଦୁରାଭୋୟାଲର ଫିଲ୍ଡ ଲାବୋରେଟରି ସେଣ୍ଟରରେ ତାଙ୍କର ମୃତ୍ୟୁ  (୧୯୮୪) ପର୍ଯ୍ୟନ୍ତ ରହିଥିଲେ  । ଗବେଷଣା ଜାନକୀ ଇଂଲଣ୍ଡରେ ଥିଲାବେଳେ  (୧୯୩୯ରୁ ୧୯୫୦) ଅନେକ ବଗିଚା ଗଛର କ୍ରୋମୋଜୋମ ଅନୁଶୀଳନ କରିଥିଲେ  । ବିଭିନ୍ନ ସ୍ପେସିଜମାନଙ୍କର ବିବର୍ତ୍ତନ ପ୍ରକ୍ରିୟା ଉପରେ ତାଙ୍କର ଗବେଷଣା ଆଲୋକପାତ କରିଥିଲା । ଏହି ବିଷୟ ନେଇ ସି.ଡି.ଡାରିଙ୍ଗଟନଙ୍କ ସହ ମିଶି କ୍ରୋମୋଜୋମ୍ ଆଟଲାସ ଅଫ୍ କଲ୍ଟିଭେଟେଡ ପ୍ଲାଣ୍ଟସ ନାମକ ଏକ ବହି ରଚନା କରିଥିଲେ । ଔଷଧୀୟ ଗୁଳ୍ମ ବ୍ୟତୀତ ସୋଲାନମ, ଦୁଦୁରା, ମେନ୍ଥା, ସିମ୍ବୋପୋଗୋନ୍ ଓ ଡାୟୋସ୍କୋରିଆ ବିଷୟରେ କାମ କରିଥିଲେ । ଥଣ୍ଡା, ଆର୍ଦ୍ର ଜଳବାୟୁରେ ହେଉଥିବା ଗଛ ଓ ଥଣ୍ଡା ଶୁଷ୍କ ଜଳବାୟୁରେ ହେଉଥିବା ଗଛ ପାର୍ଥକ୍ୟ ପଲିପ୍ଲଏଡି   ଯୋଗୁ ହେବା ପ୍ରତିପାଦନ କରିଥିଲେ । ଏଥନୋବୋଟାନି   ଉପରେ ତାଙ୍କର ଗବେଷଣା କେନ୍ଦ୍ରୀଭୁତ ହୋଇଥିଲା । ସେ  'ମ୍ୟାଗ୍ନୋଲିଆ କୋବୁସ ଜାନକୀ ଆମ୍ମାଲ ନାମରେ ଏକ ଫୁଲ ସୃଷ୍ଟି କରିଥିଲେ । ପୁରସ୍କାର ଓ ସମ୍ମାନ ୧୯୩୫ - ଫେଲୋ ଅଫ୍ ଦି ଇଣ୍ଡିଆନ୍ ଏକାଡେମି ଅଫ୍ ସାଇନ୍ସ ୧୯୫୬ - ୟୁନିଭରସିଟି ଅଫ୍ ମିସିଗାନଦ୍ୱାରା ପ୍ରଦତ୍ତ ଅନରାରି ଏଲ୍.ଏଲ୍.ଡି. ୧୯୫୭ - ଫେଲୋ ଅଫ୍ ଇଣ୍ଡିଆନ୍ ନ୍ୟାସନାଲ୍ ସାଇନ୍ସ ଏକାଡେମି ୧୯୫୭ - ଭାରତ ସରକାରଙ୍କଦ୍ୱାରା ପଦ୍ମଶ୍ରୀ ଉପାଧି ୨୦୦୦ - ଭାରତର ଏନ୍‌ଭିରନ ଓ ଫରେସ୍ଟ୍ରି ମନ୍ତ୍ରଣାଳାୟ ତାଙ୍କ ନାମରେ ନ୍ୟାସନାଲ ଆବାର୍ଡ ଅଫ୍ ଟାକ୍ସୋନୋମି ପୁରସ୍କାର ଦେବା ଘୋଷଣା କରିଥିଲେ ।
ଗୋପାଳସ୍ୱାମୀ ଦୋରାଇସ୍ୱାମୀ ନାଇଡୁ  (ଜି.ଡି.ନାଇଡୁ) ଥିଲେ ଭାରତର ଜଣେ ଖ୍ୟାତନାମା ଉଦ୍ଭାବକ ତଥା ଇଞ୍ଜିନିୟର  । ଭାରତରେ ସେ ପ୍ରଥମ କରି ବୈଦ୍ୟୁତିକ ମୋଟର ଉଦ୍ଭାବନ କରିଥିଲେ । ବୈଦ୍ୟୁତିକ, ଯାନ୍ତ୍ରିକ, କୃଷି ଓ ଅଟୋମୋବାଇଲ ଉପକରଣ ମଧ୍ୟ ସେ ନିର୍ମାଣ କରିଥିଲେ କମପାଠ ପଢ଼ି ମଧ୍ୟ ନାଇଡୁ ଜଣେ ପ୍ରତିଭାର ଅଧିକରୀ ହେଇପାରିଥିଲେ । ତାମିଲନାଡୁର କୋଏମ୍ବାଟୁର ଅନ୍ତର୍ଗତ କଲଙ୍ଗଲଠାରେ ୧୮୯୩ ମାର୍ଚ ୨୩ରେ ସେ ଜନ୍ମ ଗ୍ରହଣ କରିଥିଲେ । ପିଲା ବେଳେ ସେ ଜଣେ ବ୍ରିଟିଶ ଅଧିକାରୀ ମୋଟରସାଇକେଲ ଚଳାଉଥିବା ଦେଖିଥିଲେ । ତେଣୁ ଭବିଷ୍ୟତରେ ମୋଟରସାଇକେଲ ଚଳାଇବାକୁ ତାଙ୍କର ଆଗ୍ରହ ହେଇଥିଲା । ତେଣୁ ସେ ଅଧାରୁ ପାଠ ଛାଡି ଘରୁ ଲୁଚି ପଳେଇଥିଲେ । କୋଏମ୍ବାଟୁରଠାରେ ଏକ ହୋଟେଲରେ ଜଣେ ୱେଟର ଭାବେ ସେ କାମ କରିଥିଲେ । ଦୀର୍ଘ ୩ ବର୍ଷ ସେଠାରେ କାମ କରି ସେ ୪୦୦ଟଙ୍କା ସଞ୍ଚୟ କରିଥିଲେ । ସେଠାରେ ସେ ମୋଟରସାଇକେଲ ଚଳାଉଥିବା ଉକ୍ତ ବ୍ରିଟିଶ ଅଧିକାରୀଙ୍କୁ ଠାବ କରିବାସହ ତାଙ୍କ ଘରକୁ ଯାଇ ମୋଟରସାଇକେଲ ଦେବାକୁ ଅନୁରୋଧ କରିଥିଲେ । ଏଥି ପାଇଁ ସେ ରୋଜଗାର କରିଥିବା ୪୦୦ଟଙ୍କା ମଧ୍ୟ ସମ୍ପୃକ୍ତ ବ୍ରିଟିସ ଅଧିକାରୀଙ୍କୁ ଦେଇଥିଲେ । ବାଳକର ଏଭଳି ଉତ୍ସାହ ଦେଖି ପରେ ସମ୍ପୃକ୍ତ ଅଧିକାରୀ ତାଙ୍କ ମୋଟସାଇକେଲ ନାଇଡୁଙ୍କୁ ଦେଇଥିଲେ ସେ ମୋଟରସାଇକେଲକୁ ନେଇଆସି ପରବର୍ତ୍ତୀ ସମୟରେ ମୋଟରସାଇକେଲ ସବୁ ଯନ୍ତ୍ରାଂଶ ଖୋଲି ପରେ ପୁଣି ଲଗେଇବାରେ ସମର୍ଥ ହେଇଥିଲେ ୧୯୨୦ ମସିହାରେ ସେ ଜଣେ ମେକାନିକ ଭାବେ କ୍ୟାରିଅର ଆରମ୍ଭ କରିଥିଲେ । ୧୯୩୭ରେ ସେ ପ୍ରଥମ ସ୍ୱଦେଶୀ ମୋଟର ନିର୍ମାଣ କଲେ । ଏହାପରେ ସେ ସେଭିଂ ବ୍ଳେଡ, ଫିଲ୍ମ କ୍ୟାମେରା ପାଇଁ ଡିଷ୍ଟାନ୍ସ ଆଡଜଷ୍ଟର, ଫଳରସ ଏକ୍ସଟ୍ରାକ୍ଟର, ଟ୍ୟାମ୍ପର-ପ୍ରୁଫ ଭୋଟିଂ ରେକର୍ଡିଂ ମେଶିନ ଏବଂ କିରୋସିନ ଚାଳିତ ପଙ୍ଖା ଆଦି ଉଦ୍ଭାବନ କରିଥିଲେ । ସେ ନୂଆ ପ୍ରଜାତିର ତୁଳା, ମକା, ଅମୃତଭଣ୍ଡା ବିକାଶ ଉପରେ ବ୍ୟାପକ ଗବେଷଣା କରିଥିଲେ । ତାଙ୍କ ନୂଆ ଜ୍ଞାନ କୌଶଳ ପ୍ରୟୋଗ କରି ସେ ମାତ୍ର ୮ ଘଣ୍ଟାରେ ଘର ତିଆରି କରିପାରିଥିଲେ । ୧୯୩୬ରେ ସେ ଜର୍ମାନୀ ଯାଇ ଆଡଲଫ ହିଟଲରଙ୍କୁ ଭେଟିଥିଲେ ।୧୯୪୪ରେ ସେ ଅଟୋମୋବାଇଲ କ୍ଷେତ୍ରରୁ ଅବ୍ୟାହତି ନେଇଥିଲେ । ପରେ ସେ ଭିନ୍ନ କଲ୍ୟାଣମୂଳକ କାର୍ଯ୍ୟ ସହ ସଂଶ୍ଲିଷ୍ଟ ହେଇଥିଲେ । ୧୯୭୪ ଜାନୁୟାରୀ ୪ରେ ତାଙ୍କର ପରଲୋକ ହେଇଥିଲା ।
ସାର୍କ  (ଇଂରାଜୀ ଭାଷାରେ ) ଏକ ପ୍ରକାର   ମାଛ ଦଳକୁ ବୁଝାଏ ଯାହାର ଉପାସ୍ଥିରେ ଗଢ଼ା କଙ୍କାଳ   ଥାଏ, ୫-୭ ଗାଲିସି ଫାଙ୍କ   ଉଭୟ ପାଖ ମଥାରେ ଥାଏ ଓ ମୁଣ୍ଡ ସ‌ହ ସଂଯୁକ୍ତ ହୋଇନଥିବା ପେକ୍ଟୋରାଲ ଫିନ   ଥାଏ  । ଅଧୁନା ସାର୍କମାମନଙ୍କୁ କ୍ଲେଡ   ସେଲାସିମର୍ଫ ଓ ଭଗିନୀ ଦଳକୁ   ବାଟଏଡିଆ  , ଏହି ଦୁଇ ଦଳରେ ବିଭକ୍ତ କରାଯାଉଛି । ଏହି ବ୍ୟାପକ ସଂଜ୍ଞା ଅନୁସାରେ ୪୨୦ ବର୍ସ ପୂର୍ବେ ଥିବା ସାର୍କ ଦିଆଗଲା ଆକାନ୍ଥୋଡିଆନ   ସାର୍କମାନଙ୍କୁ ସ୍ପିନି ସାର୍କ ମଧ୍ୟ କୁହାଯାଏ; ସେମାନେ କଣ୍ଡ୍ରିକଥେସ ନ ହୋଇଥିଲେ ମଧ୍ୟ ପାରାଫାଇଲେଟକ ହୋଇଥିବା ଯୋଗୁ ଉପାସ୍ଥି ମାଛ ଦଳରେ ଥାଆନ୍ତି । ସେଇଦିନୁ ୫୦୦ ଜାତିରେ ଏକ ଚିଠାରେ ନାମ ଅଛି । ସେମାନେ ୧୭ ସେ:ମି: ଲମ୍ବ ବିଶିଷ୍ଟ ବାମନ ଲାଣ୍ଟନସାର୍କରୁ  ( : ) ଆରମ୍ଭ କରି ୧୨ ମିଟର ବିଶିଷ୍ଟ ତିମି ସାର୍କ   ପର୍ଯ୍ୟନ୍ତ ପୃଥିବୀର ସବୁଠାରୁ ବଡ଼ ଆକାର ବିଶିଷ୍ଟ ମାଛ ଭାବରେ ପରିଗଣିତ ହୋଇଥାଆନ୍ତି  । ସାର୍କମାନେ ସମସ୍ତ ସମୁଦ୍ରରେ ୨୦୦୦ ମିଟର ତଳେ ଦେଖାଯାଆନ୍ତି । ବୁଲ ସାର୍କ ଓ ରିଭର ସାର୍କ ବ୍ୟତୀତ ବ୍ୟତୀତ ଅନ୍ୟ ସମସ୍ତେ ସାଧାରଣତଃ ସାଧାରଣତଃ ସଜ ଜଳରେ ବାସ କରନ୍ତି ନାହିଁ । ସାର୍କମାନଙ୍କର ଚର୍ମକୁ ସୁରକ୍ଷା ଦେବାକୁ ଏକ ଡର୍ମାଲ କ୍ୟୁଟିକ୍ଲ ଘୋଡ଼ଣୀ ଥାଏ ଯାହା ପରଜୀବୀ ଆକ୍ରମଣରୁ ମଧ୍ୟ ରକ୍ଷା କରେ ଓ ଫ୍ଲୁଇଡ ଡାଇନାମିକ୍ସ‌କୁ   ଉନ୍ନତ କରେ । ସେମାନଙ୍କର ଅନେଇ ବଦଳକ୍ଷମ ଦାନ୍ତ ସେଟ୍ ଥାଏ । ଜଣାଶୁଣା ପ୍ରଜାତିର ସାର୍କମାନଙ୍କ ନାମ ଟାଇଗର ସାର୍କ, ବ୍ଲୁ ସାର୍କ , ଗ୍ରେଟ ହ୍ୱାଇଟ ସାର୍କ , ଇସୁରୁସ ସାର୍କ , ଥ୍ରେସର ସାର୍କ ଓ ହ୍ୟାମରହେଡ ସାର୍କ ଗୁଡ଼ିକ ଜଳ ମଧ୍ୟରେ ସର୍ବାଧିକ ଖାଦ୍ୟ ସଂଗ୍ରହକାରୀ ଶିକାରୀରୂପେ ପରିଗଣିତ । ମାନବ ମଧ୍ୟ ଅନେକ ସାର୍କ ମାଛମାନଙ୍କୁ ମାରିବାଦ୍ୱାର ତାଙ୍କ ବଂଶ ଲୋପ ପାଇଯାଉଛି । ପ୍ରଜନନ ସାର୍କ ମାଛ ଅଳ୍ପ ସଂଖ୍ୟକ ପୂର୍ଣ୍ଣ ବିକଶିତ ଛୁଆ ସୃଷ୍ଟି କରନ୍ତି, ଅନ୍ୟମାନଙ୍କ ଭଳି ଅବିକଶିତ ଛୁଆ ଜନ୍ମ କରନ୍ତିନି । ସାର୍କମାନେ ପ୍ରତି ପ୍ରଜନନ ଚକ୍ରରେ ୨-୧୦୦ ଛୁଆ କରନ୍ତି । ଅନ୍ୟ ମାଛ ଅପେକ୍ଷା ସାର୍କମାନଙ୍କର ଶରୀର ବିକାଶ ବ‌ହୁତ ଧୀରେ ହୁଏ । ଲେମନ ସାର୍କ ୧୩-୧୫ ବର୍ଷରେ ପୂର୍ଣ୍ଣାଙ୍ଗ ପ୍ରାପ୍ତ ହୁଏ । ଯୌନ ବୃଷଣ   ପଦ୍ଧତିରେ ସାର୍କ ଛୁଆ ଜନ୍ମ କରନ୍ତି । ଅଣ୍ଡିରା ସାର୍କର ପେଲଭିକ ଫିନର ପୃସ୍ଠ ଭାଗ ପରିବର୍ତ୍ତିତ ହୋଇ ଏକ ଯୋଡ଼ା କ୍ଲାସ୍ପରରେ ପରିଣତ ହୁଏ ଯାହା ଲିଙ୍ଗର କାମ କରେ ଓ ତାହା ମାଧ୍ୟମରେ ମାଈ ସାର୍କ ଭିତରକୁ ଶୁକ୍ରକୀଟ   ଛାଡ଼ିଦିଏ । ଯୌନ ସଙ୍ଗମ କ୍ୱଚିତ ହେଉଥିବା ଦେଖାଯାଏ । ଛୋଟ କ୍ୟାଟସାର୍କ ଅଣ୍ଡିରା ସାର୍କ ଚାରିପାଖରେ ଗୁଡ଼େଇ ହୋଇ ଯୌନ ସଙ୍ଗମ କରେ । କେତେକ ସାର୍କ ସମାନ୍ତରାଳ ହୋଇ ରହିବା ପରେ ଅଣ୍ଡିରାର କ୍ଲାସ୍ପର ମାଈର ଓଭିଡକ୍ଟ ଭିତରକୁ ଭର୍ତ୍ତି କରି ଦୁଇ ସାର୍କ ସଙ୍ଗମ କରନ୍ତି । ଯୌନ ଉତ୍ତେଜନାରେ ମାଈ ସାର୍କ କାମୁଡ଼ା ଖାଇବା ମଧ୍ୟ ଦେଖାଯାଏ ଓ ସେଥି ଯୋଗୁ ମାଈ ସାର୍କର ଚମଡ଼ା ମୋଟା ଥାଏ । ଅଲଙ୍ଗୈକ କେତେକ କ୍ଷେତ୍ରରେ ସଙ୍ଗମ ନହୋଇ ଛୁଆ ଜନ୍ମ   ହେବା ମଧ୍ୟ ଦେଖାଯାଇଛି ।
ଗ୍ରେଗୋରୀ ପାଞ୍ଜି ଅନୁସାରେ ୬ ମାର୍ଚ୍ଚ ବର୍ଷର ୬୫ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୬୬ତମ  । ବର୍ଷ ଶେଷ ହେବା ପାଇଁ ଆଉ ୩୦୦ ଦିନ ବାକି ଅଛି ।
ମାନକ ହିନ୍ଦୀ ବା ଆଧୁନିକ ମାନକ ହିନ୍ଦୀ          , ନାଗେରୀ ହିନ୍ଦୀ ଓ ସାହିତ୍ୟ ହିନ୍ଦୀ ଏକ ମାନକ ଭାଷା ଓ ସଂସ୍କୃତଦ୍ୱାରା ପ୍ରଭାବିତ ।ଏହା ଦିଲ୍ଲୀ ଓ ଉତ୍ତର ପ୍ରଦେଶରେ କହାଯାଉଥିବା ମୂଳ ଖାରିବୋଲିରୁ ଜନ୍ମ ନେଇଅଛି । ଏହା ଭାରତ ସମ୍ବିଧାନରେ ଥିବା ୨୨ଟି ସରକାରୀ ଭାଷାରୁ ଗୋଟିଏ । ସ୍ୱର ଶାସ୍ତ୍ର ବିସ୍ତ୍ରୁତ ଲେଖା - ହିନ୍ଦୀ ସ୍ୱରବିଜ୍ଞାନ ଦେବନାଗରୀ ଲିପିରେ ହିନ୍ଦୀର ଧ୍ୱନିସବୁ ଏହିପରି ଲେଖାଯାଏ : ସ୍ୱର ଏଇ ସ୍ୱର ଆଧୁନିକ ହିନ୍ଦୀ ପାଇଁ ଦିଆ ଯାଇଅଛି ।